title: Rosalba Cederman

text: Rosalba Maria Cederman o.s. "Elfving" tai "Elfwing", kirjailijanimi Alba Ödegård (9. kesäkuuta 1830 Oulu – 9. kesäkuuta 1884 Tukholma, Ruotsi) oli ruotsiksi kirjoittanut suomalainen kirjailija.


title: Rosalba Cederman

text: Cederman oli naimisissa vuodesta 1849 Tornion pormestarin Frans Julius Cedermanin (1815–1868) kanssa. Rosalba Cederman asettui Tukholmaan 1870 ja omistautui kirjoittamiselle, sen jälkeen kun aviomies ja perheen kaikki viisi lasta olivat kuolleet. Hän julkaisi kirjailijanimellä "Alba Ödegård" kolme proosateosta, yhden näytelmän ja kertomuksia. Cedermanin tekstejä julkaistiin ruotsalaisissa lehdissä (Förr och Nu, Tule, Ny Illustrerad Tidning) ja Suomessa ilmestyneissä ruotsinkielisissä lehdissä (Helsingfors Dagblad, Åbo Underrättelser, Österbottniska Posten) sekä ruotsalaisissa kirjallisissa kalentereissa ("Blomman för dagen" (1881), "Nornan" (1883)).


title: Rosalba Cederman

text: Cedermanin tunnetuin teos on ensimmäinen suomalaisen naiskirjailijan julkaisema tieteiskertomus nimeltä "I Zululandet efter sjuhundratjugofem år: framtidshägring" joka julkaistiin 1880 Åbo Underrättelser -lehdessä.


title: Kaivo (elokuva)

text: Kaivo on Pekka Lehdon ohjaama suomalainen draamaelokuva vuodelta 1992. Pääosia elokuvassa esittivät Merja Larivaara ja Auvo Vihro. Sivuosissa nähtiin muun muassa Martti Suosalo ja Liisamaija Laaksonen.


title: Kaivo (elokuva)

text: Tositapahtumiin perustuva elokuva kertoo nuoresta maatilan emännästä (Merja Larivaara), joka masennuksen ja mielisairauden murtamana päätyy hukuttamaan kaksi lastaan kaivoon. Elokuvassa perhe asuu suuressa komeassa kartanossa kivinavettoineen, ja perheenäiti Anna-Maijan velvollisuudentuntoa kuvataan sillä, että hän haluaa pestä lehmät joka päivä.


title: Kaivo (elokuva)

text: Kaivo oli vuonna 2010 kaikkien aikojen kahdenneksitoista kallein suomalainen elokuva. Kuvauksissa käytettiin muun muassa näyttäviä ilmasta kuvattuja maisemapanoraamoja.


title: Kaivo (elokuva)

text: Hautajaiskohtauksen ympäristönä on Uskelan Isokylän emäkirkon kirkkomaa.


title: Kaivo (elokuva)

text: Elokuvan näyttelijöistä Merja Larivaara sai roolisuorituksestaan parhaan naispääosan Jussi-palkinnon ja Liisamaija Laaksonen parhaan naissivuosan Jussi-palkinnon. Esa Vuorinen palkittiin parhaan kuvauksen Jussilla.


title: Jean Pascal

text: Jean Pascal (s. 28. lokakuuta 1982 Port-au-Prince) on Haitissa syntynyt kanadalainen nyrkkeilijä ja WBC-ammattilaisliiton raskaan keskisarjan hallitseva maailmanmestari.


title: Jean Pascal

text: Haitissa syntynyt, mutta Quebecin Lavalissa kasvanut Pascal saavutti amatöörinä 103 voittoa ja kärsi 18 tappiota. Vuoden 2002 Kansainyhteisön kisoissa Manchesterissa hän voitti kultamitalin silloisessa alemmassa keskisarjassa (71 kg), ja seuraavana vuonna saavutti pronssia Pan-Amerikan kisoissa Santo Domingossa keskisarjalaisena. Hänet valittiin kolmesti peräkkäin Kanadan vuoden nyrkkeilijäksi vuosina 2001–2003. 2004 Ateenan olympialaisissa Pascal hävisi heti avausottelussa kuubalaiselle Yordani Despaigne Herreralle.


title: Jean Pascal

text: Ammattilaiseksi Pascal ryhtyi Ateenan olympiakisojen jälkeen tammikuussa 2005. Ensimmäisessä ammattilaisottelussaan helmikuussa hän voitti Justin Hahnin toisen erän teknisellä tyrmäyksellä. Pascal voitti kahdeksan ensimmäistä ammattilaiskohtaamistaan kunnes pääsi jo saman vuoden joulukuussa iskemään avoimena olleesta Kanadan ylemmän keskisarjan mestaruusvyöstä Martin Desjardinsia vastaan. Pascal voitti ottelun seitsemännessä erässä teknisellä tyrmäyksellä.


title: Jean Pascal

text: 23. kesäkuuta 2006 Pascal voitti Darnell Boonen "Trans-American Boxing" -liiton ylemmän keskisarjan titteliottelussa täysien kymmenen erän jälkeen kaikin tuomariäänin. Seuraavassa ottelussaan syyskuussa hän voitti WBC-liiton ylemmän keskisarjan "Latino"-tittelin kuudennen erän teknisellä tyrmäyksellä Lucas Green Ariasista. Marraskuussa hän voitti Jermain Mackeyn kaikin tuomariäänin 12-eräisessä ottelussa WBO-liiton Pohjois-Amerikan mestaruudesta. Seuraavan vuoden maaliskuussa hän puolusti titteliään Lafarrell Buntingia vastaan voitolla kaikin tuomariäänin, ja kesäkuussa voitti kymmenennen erän teknisellä tyrmäyksellä Christian Cruzin ottelussa, jossa panoksena oli lisäksi pohjoisamerikkalaiset NABA- ja NABF-tittelit. Hän voitti tuomariäänin tittelinpuolustukset myös Kingsley Ikekea ja Brian Normania vastaan.


title: Jean Pascal

text: Kukistettuaan Omar Pittmanin täyden ajan kestäneessä ottelussa Pascal pääsi WBC-liiton maailmanmestaruusotteluun Carl Frochia vastaan. 6. joulukuuta 2008 käyty ottelu kesti täydet 12 erää, mutta Froch vei voiton kaikin tuomariäänin. Huhtikuussa Pascal voitti vielä Pablo Daniel Zamoran viidennen erän tyrmäyksellä WBO-liiton intercontintental-titteliottelussa, mutta siirtyi tämän jälkeen sarjaa ylemmäs raskaaseen keskisarjaan (79,4 kg).


title: Jean Pascal

text: Ensimmäisessä ottelussaan raskaassa keskisarjassa 19. kesäkuuta 2009 Pascal kohtasi romanialaisen Adrian Diaconun WBC-liiton maailmanmestaruusottelussa. Pascal voitti täyden ajan kestäneen kamppailun melko selkeästi kaikin tuomariäänin. Pascal puolusti maailmanmestaruuttaan ensimmäien kerran 25. syyskuuta Silvio Brancoa vastaan teknisellä tyrmäysvoitolla kymmenennessä erässä. 11. joulukuuta Pascal ja Diaconu ottivat uudestaan yhteen, mutta tälläkin kertaa voitto meni Pascalille kaikin tuomariäänin, vaikka hän loukkasi olkapäänsä ja otteli pitkälti käyttäen vain toista kättään .


title: Scheuermannin tauti

text: Scheuermannin tauti (lat. "morbus Scheuermann") tai Scheuermannin oireyhtymä on selkänikamien kasvuhäiriö, joka vakavuudesta riippuen voi johtaa rintarangassa kumaraselkäisyyteen ja lannerangassa oikenemiseen.


title: Scheuermannin tauti

text: Tauti on nimetty tanskalaisen kirurgin Holger Werfel Scheuermannin mukaan. Taudista on käytetty myös muita nimityksiä, kuten Calvén tauti (engl. "Calvé disease") ja nuoruusiän selkärangan osteokondroosi (engl. "juvenile osteochondrosis of the spine").


title: Scheuermannin tauti

text: Scheuermannin taudin perimmäisiä syitä ei tiedetä, mutta tauti on perinnöllinen.


title: Scheuermannin tauti

text: Tauti huomataan useimmiten nuoruusiässä koulujen terveystarkastuksissa. Selkänikamien luutuminen ei etene normaalissa tahdissa nuoruusikään mennessä, ja vielä murrosiän jälkeen selkänikamien luutuminen ja lujittuminen saattavat olla kesken.


title: Scheuermannin tauti

text: Tyypilliset oireet ovat selkäkipu ja huono ryhti.


title: Scheuermannin tauti

text: Taudin hoito riippuu taudin vakavuusasteesta. Jos tauti on lievä, ei tauti tarvitse muuta hoitoa kuin selän rasituksen välttämistä. Vaikeammassa tapauksessa voidaan käyttää ns. tukikorsettihoitoa, jossa tukikorsetti tukee selkärangan asentoa. Leikkausta tarvitsevat vain kaikista vaikeimmat tapaukset.


title: Maxi Jazz

text: Maxwell Alexander Fraser (s. 14. kesäkuuta 1957 Brixton, Lontoo) tunnetaan paremmin taiteilijanimellään Maxi Jazz on brittiläinen rap-artisti. Hän on tullut tunnetuksi Faithless -yhtyeen keulahahmona.


title: Maxi Jazz

text: Faithlessin lisäksi hän on tehnyt musiikkia muun muassa 1 Giant Leapin ja Tiëston kanssa.


title: Maxi Jazz

text: Musiikin lisäksi Maxi Jazz tunnetaan autojen ystävänä. Hänen omistamia autoja ovat muun muassa Subaru Impreza P1, Ford Escort Mk2 RS2000, Ford Sierra RS Cosworth ja Marcos Mantis GT.


title: Maxi Jazz

text: 9. joulukuuta 2001 Maxi Jazz joutui vakavaan auto-onnettomuuteen, jonka seurauksena useita Faihlessin keikkoja jouduttiin perumaan.


title: Maxi Jazz

text: Hänellä on myös ajokielto, jonka mukaan hän ei saa ajaa Britanniassa.


title: Kanarian koalitio

text: Kanarian koalitio (, CC) on espanjalainen Kanariansaarilla toimiva nationalistinen keskustapuolue. Puolueen puheenjohtaja on Kanarian itsehallintoalueen presidenttinä toimiva Paulino Rivero. Vuoden 2008 vaaleissa puolue sai kaksi paikkaa Espanjan edustajainhuoneseen ja yhden Espanjan senaattiin.


title: Rollo Armstrong

text: Rowland Constantine O'Malley Armstrong (s. 1966 Kensington, Lontoo) on brittiläinen Faithless-yhtyeestä tunnetuksi tullut musiikkituottaja. 1990-luvulla hän esiintyi myös yhdessä Red Jerryn kanssa nimellä Felix. Hän kuuluu myös Dusted-nimiseen tuotanto duoon Mark Batesin kanssa.


title: Rollo Armstrong

text: Rollo on myös laulaja Didon vanhempi veli.


title: Hääppöset

text: Lastenorkesteri Hääppöset on tammikuussa 2007 perustettu uutta lapsille tehtyä ohjelmistoa esittävä yhtye. Sen jäsenet ovat lastenkulttuurin, teatterin ja musiikin ammattilaisia.


title: Hääppöset

text: Hääppösten ensimmäinen albumi "Valokuvauspäivä" julkaistiin 26. marraskuuta 2008. Albumin julkaisi 100% Record Company. Nykyiset kappaleet ovat Kalle Ryökkään ja Johanna Vikstenin säveltämiä ja sanoittamia. Yhtye käyttää esiintyessään kokemuksiaan improvisaatioteatterista lapsiyleisön mukaan tempaamiseksi: joka esityksessä on 1–2 yleisön ehdotusten pohjalta improvisoitua kappaletta.


title: Hääppöset

text: Hääppöset julkaisi Espoon Sellosalissa taltioidun Lavalla-live-dvd:n vuonna 2011.


title: Hääppöset

text: Hääppösten uusin albumi Luontokappaleita julkaistiin 27.11.2015. Se sisältää 17 kappaletta. Vieraana levyllä ovat mm. Pelle Miljoona sekä Maltti ja Valtti.


title: Hääppöset

text: Yhtye esiintyy päiväkodeissa, kouluissa, kulttuurikeskuksissa ja festivaaleilla sekä järjestää lapsille työpajoja musiikin teosta. Ryhmä myös kouluttaa Metropolia-ammattikorkeakoulun opiskelijoita improvisaatiossa. Hääppöset ovat esiintyneet myös Yle TV2 -kanavan Pikku Kakkonen -lastenohjelmassa.


title: Jamie Catto

text: Jamie Catto (s. 14. elokuuta 1968 Lontoo) on brittiläinen laulaja-lauluntekijä. Hän on Faithless-yhtyeen entinen jäsen.


title: Holger Werfel Scheuermann

text: Holger Werfel Scheuermann (1877-1960) oli tanskalainen lääkäri ja kirurgi, jonka mukaan on nimetty Scheuermannin tauti.


title: Holger Werfel Scheuermann

text: Scheuermann syntyi lähellä Kööpenhaminaa sijaitsevassa Hørsholmissa lääkärisukuun. Hän aloitti lääketieteelliset opinnot vuonna 1895 Kööpenhaminan yliopistossa ja valmistui lääketieteen tohtoriksi vuonna 1902. Opintojen jälkeen hän työskenteli Rigshospitalet -sairaalassa, Kööpenhaminassa. Vuonna 1918 hänestä tuli ortopedian ja radiologian erikoislääkäri.


title: Holger Werfel Scheuermann

text: Scheuermann teki useita opintomatkoja Ruotsiin, Itävaltaan ja Saksaan. Hän jäi eläkkeelle 1947, mutta jatkoi radiologian tutkimista. Vuonna 1959 hän sai Kööpenhaminan yliopistolta kunniatohtorin arvon Scheuermannin taudin löytämisestä.


title: Nótia Ródos

text: Nótia Ródos (; virallisesti Δημοτική Ενότητα Νότιας Ρόδου, "Dimotikí Enótita Nótias Ródou") on yksi Ródoksen kunnan kunnallisyksiköistä ja entinen itsenäinen Kreikan kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Kunnallisyksikön väkiluku on 3 561 (vuonna 2011).


title: Nótia Ródos

text: Nótia Ródos eli "Etelä-Ródos" oli itsenäinen kunta vuoden 2010 loppuun saakka. Kunnan pinta-ala oli 379 km², mikä teki kunnasta sekä Ródoksen saaren että koko Egean alueen pinta-alaltaan suurimman kunnan. Kunnan pinta-ala kattoi 27 prosenttia koko Ródoksesta. Kunnan kuntakeskus oli Gennádi. Vuoden 2011 alussa Nótia Ródos yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Ialysóksen, Kallithéan, Kámeiroksen, Líndoksen ja Petaloúdeen kanssa.


title: Nótia Ródos

text: Nótia Ródoksen ilmasto on välimerellinen. Toukokuusta lokakuuhun kestää kuiva ja lämmin kausi. Alueella paistaa aurinko vuodessa 3 000 tuntia ja lämpötilat ovat suhteellisen korkeat. Kesäaikaan lämpötilat nousevat yli 28 celsiusasteeseen, mutta tuulet viilentävät ilmaa. Nótia Ródoksen talvet ovat leudot.


title: Nótia Ródos

text: Nótia Ródoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Luza (kaupunki)

text: Luza () on kaupunki Kirovin alueella Venäjällä. Se sijaitsee Luza-joen rannalla 501 kilometriä Kirovista luoteeseen. Kaupunki on Luzan piirin keskus. Sen kautta kulkee Kirovin ja Kotlasin välinen rautatie. Asukkaita on 11 100 henkeä (vuonna 2009).


title: Luza (kaupunki)

text: Paikkakunta on syntynyt 1800-luvun lopussa rakennetun rautatieaseman yhteyteen. Se toimi puutavaran siirtokuormauspaikkana, jonne myöhemmin syntyi puunjalostusteollisuutta. Kaupunginoikeudet Luza sai vuonna 1944.


title: Valokuvauspäivä

text: Valokuvauspäivä on Hääppöset-lastenorkesterin ensimmäinen albumi, joka julkaistiin 26. marraskuuta 2008. Albumin julkaisi levy-yhtiö 100 % Record Company.


title: Carlos Solis

text: Carlos Solis (lausutaan /ˈkɑrloʊs soʊˈliːs/) on fiktiivinen hahmo ABC:n televisiosarjassa "Täydelliset naiset". Hahmoa esittää näyttelijä Ricardo Antonio Chavira.


title: Carlos Solis

text: Carlos Solis syntyi Guadalajarassa Juanita ja Diego Solisille. Diego pahoinpiteli sekä vaimoaan että poikaansa Carlosia. Carlosille kerrottiin, että hänen isänsä lähti tarjoilijattaren matkaan El Pasoon. Juanita kuitenkin kertoi myöhemmin Carlosille Diegon hakanneen häntä. Juanita sanoi myös, että Diegon hakatessa ensimmäisen kerran 4-vuotiasta Carlosia Juanita ”teki selväksi, ettei Diego enää koskaan hakkaisi kumpaakaan”, eli Juanita murhasi miehensä suojellakseen Carlosia ja itseään. Carlos kävi collegen golf-stipendin avulla. Muotinäytöksessä ollessaan Carlos tapasi tulevan vaimonsa, jota hän kosi kolmansien treffien jälkeen.


title: Carlos Solis

text: Carlos halusi vaimonsa Gabrielle Solisin kanssa niin kovasti lapsia, että vaihtoi tämän ehkäisypillerit salaa sokeritabletteihin koska Gabrielle ei halunnut lasta. Rahavaikeuksien jälkeen Carlos joutui kahdeksaksi kuukaudeksi vankilaan; häntä syytettiin kahden homoseksuaalin pahoinpitelystä (kaapelimies ja Justin), joiden hän luuli makaavan Gabriellen kanssa. Viimeinen lause jonka John sanoi Carlosille oli ”Ihan tiedoksesi, hakkasit väärän tyypin. Etkö yhtään ajatellut olevan outoa, että teidän nurmikkonne oli Wisteria Lanen ainoa joka tarvi ajella kolmesti viikossa?”


title: Carlos Solis

text: Menetettyään vauvansa Carlos onnistui pääsemään ehdonalaiseen. Keskenmenon jälkeen Gabrielle sanoi Carlosille haluavansa lapsia, mutta haluavansa Carlosin haluavan Gabriellen tämän itsensä vuoksi eikä siksi että tämä pystyy saamaan lapsia.


title: Carlos Solis

text: Carlos päätti lähteä Botswanaan sisar Maryn kanssa, mutta antoi Gabriellen täyttää tietonsa. Gabrielle ei merkinnyt Carlosin allergiaa kanamunalle, vaan väitti tämän olevan allerginen kalojen munille (kaviaarille). Sen vuoksi Carlos sai allergisen reaktion yhdestä rokotteesta, jolloin hän joutui jäämään Gabriellen luo. Ollessaan houreinen allergiareaktion vuoksi Carlos puhui sisar Marystä hyvin epä-uskonnolliseen tapaan, josta Gabrielle raportoi papilleen. Pappi siirsi sisar Maryn eri seurakuntaan.


title: Carlos Solis

text: Kauden lopussa Gabrielle luuli Carlosin olevan kuollut, mutta sai pian selville että tämä maksoi puutarhurinsa Ralphin suorittamaan yhdyskuntapalvelun puolestaan ja Ralph jäi auton alle. Gabrielle sai myös selville, että Carlosilla oli suhde parin siivoojaan Xiao-Meihin (joka odotti Gabriellen ja Carlosin lasta).


title: Carlos Solis

text: Kolmannella kaudella Gabrielle kertoi Carlosille haluavansa eron. Breen ja Orsonin kihlajaisissa Xiao-Mei sanoi synnytyksen alkaneen. Vauvan syntyessä huomattiin että tämä oli tummaihoinen ja lääkäri myönsi Carlosin ja Gabriellen sikiön vaihtuneen. Tämä teki Gabriellen ja Carlosin eron helpommaksi. Tapeltuaan hetken aikaa avieron muututtua ikäväksi, panttivankitilanne sai heidät tajuamaan etteivät he halua olla raivoa täynnä olevia, kostonjanoisia, katkeria hiojareita joiksi he olivat muuttuneet.


title: Carlos Solis

text: Carloksen huijauksen lopettamis yritys ei kuitenkaan kantanut hedelmää. Hän muutti Mike Delfinon luo hyötyäkseen Miken muistinmenetyksestä väittäen heidän olevan parhaita ystäviä. Carlos alkoi myös deittailla vaikka Gabylla ja Carlosilla oli vielä tunteita toisiaan kohtaan.


title: Carlos Solis

text: Carlos muodosti siteen Travers McLainin ja tämän äidin, Edie Brittin kanssa. Pari kuitenkin päätti lopulta pysyä vain ystävinä.


title: Carlos Solis

text: Travers, Edie ja Carlos viettivät päivän eläintarhassa ja katsoessaan kuvia he huomasivat näyttävänsä aivan perheeltä. Niinpä Carlosin ja Edien suhde nousi uudelle tasolle. Carlos ja Edie jatkoivat tapailua, mutta pelkäsivät jäävänsä kiinni. Edie käytti kiinteistövälittäjän työtään käyttääkseen tyhjillään olevia taloja hyödyksi. Carlos paljastessa ettei halua Gabyn tietävän Edie vakuuttui tämän rakastavan vieläkin Gabriellea. Gabrielle sanoi Carlosille rakastavansa Victoria ja Carlos kertoi ettei hänestä ja Ediestä tule koskaan mitään vakavaa. Gabrielle tajusi olevansa vieläkin rakastunut Carlosiin.


title: Carlos Solis

text: Edien ex-mies Charles palaa hakemaan Traversin ja Edie puhuu asianajajalleen yhteishuoltajuudesta, pelätessään ettei Carlos ole enää kiinnostunut. Charles ja Edie kinastelivat Charlesin saatua asian selville, jolloin Edie uhkasi hakea huoltajuutta kokonaan itselleen. Carlos vakuutti ettei se olisi parasta Traversille ja sanoi olevansa Edien tukena.


title: Carlos Solis

text: Edie loukkaantui Carlosin naurettua ajatukselle naimisiin menosta, Miken ehdotettua sitä. Edie pyysi Carlosia muuttamaan yhteen mutta Carlos kieltäytyi. Carlos tunnusti ettei rakasta Edieta jolloin Edie sanoi saattavansa olla raskaana. Raskaustesti osoittautui negatiiviseksi ja Carlos tajusi olevansa pettynyt. Halutessaan pitää Carlosin itsellään Edie ehdotti lapsen hankkimista vaikkei pari ollutkaan rakastunut toisiinsa ja Carlos suostui. Edie kuitenkin jatkoi ehkäisypillereiden syömistä. Carlos löysi pillerit ja jätti Edien jolloin tämä lavasti itsemurhayrityksensä.


title: Carlos Solis

text: Gabriellen saatua selville, että Victor halusi mennä naimisiin vain saadakseen latinot äänestäjikseen, Gaby suuteli Carlosta omana hääpäivänään.


title: Carlos Solis

text: Neljännellä kaudella Carlos palasi kotiinsa ja löysi Edien hirttäytyneenä. Carlos luuli Edien yrittäneen itsemurhaa parin suhteen vuoksi. Edie käyttää itsemurhaansa ja tietoaan Carlosin laittomasta pankkitilistä saadakseen tämän jäämään. Carlos kuitenkin haluaa olla Gabriellen kanssa ja he aloittavat suhteen.


title: Carlos Solis

text: Edie kosii Carlosia ja kiristää tätä, että jos tämä kieltäytyy Edie kertoo IRS:lle Carlosin laittomasta pankkitilistä. Carlos joutuu suostumaan, mutta Carlos kuitenkin maksaa eräälle ystävälleen pankkitilin siirtämisestä.


title: Carlos Solis

text: Edie tajuaa Carlosilla olevan suhteen ja saa käsiinsä kuvia jossa Carlos suutelee Gabya. Edie kertoo IRS:lle Carlosin pankkitilistä, mutta IRS kertoo ettei kyseistä tiliä ole olemassa. Niinpä Edie antaa kuvat Victorille ja jättää Carlosin. Carlos saapuu pienelle laiturille jossa Gabrielle kertoo Victorin yrittäneen tappaa tämän merellä ollessaan jolloin Gabrielle oli työntänyt tämän yli laidan. Kaksikko lähtee hakemaan Victoria, jolloin Victor ja Carlos alkavat tapella. Victor yrittää puukottaa Carlosia jolloin Gabrielle työntää tämän uudelleen yli laidan. Kun he yrittävät etsiä Victoria uudelleen merestä he eivät löydä tätä, jolloin Gabrielle ja Carlos päättävät lavastaa itsemurhan jättämällä veneen merelle.


title: Carlos Solis

text: Carlos halusi kertoa onnettomuudesta poliisille, mutta Gaby huumasi Carlosin ennen poliisin luo ehtimistä. Victor kuitenkin löydetään myöhemmin elossa ja teeskentelee muistinmenetystä kaikille paitsi Gabylle. Gaby ja Carlos päättävät karata Fairviewsta, mutta tornado varoitus pysäyttää parin aikeet. Myrskyn iskiessä Gaby lähtee kotoaan Edien luo hakeakseen Carlosin tiliä koskevat yksityiskohdat. Samaan aikaan Victor livahtaa taloon ja yrittää ampua Carlosin. Carlos juoksee ulos myrskyyn Victor perässään. Lentävä aidan lauta tappaa Victorin ja toinen lauta osuu Carlosia päähän, jonka vuoksi tämä sokeutuu. Carlos kertoo Gabylle sokeuden olevan vain väliaikaista ja että näkö palaa vielä, mutta Gaby saa kuitenkin tietää Edieltä ettei Carlos näe enää ikinä. Gaby pahoitti mielensä Carlosin valehdeltua tälle, mutta Carlos selitti olleensa huolissaan ettei Gabrielle menisi sokean kanssa naimisiin. Gaby kuitenkin sanoo haluavansa olla Carlosin kanssa "myötä ja vastoinkäymisissä".


title: Carlos Solis

text: Neljännen kauden lopussa, viiden vuoden kuluttua nähdään, että Carlos ja Gaby ovat onnellisesti naimisissa sekä kahden tyttären, Juanitan ja Celian vanhemmat.


title: Carlos Solis

text: Viisi vuotta neljännen kauden jälkeen Carlosin elämä on muuttunut dramaattisesti. Lääketieteellisistä epäilyksistä huolimatta Gaby on tullut raskaaksi kahdesti. Carlosin nähdessä Gabyn raskaudet ”ihmeinä”, Gaby oli vähemmän innoissaan ja huolissaan parin rahatilanteesta. Carlos alkoi hierojaksi rahoittaakseen perheensä elämän.


title: Carlos Solis

text: Kauden alussa Carlos saa tietää, että hänen näkökykynsä voidaan helposti korjata. Carlos on innoissaan saadessaan tilaisuuden nähdä vaimonsa uudelleen sekä tyttärensä ensimmäisen kerran. Saadessaan näkökykynsä takaisin Carlos huomaa Gabyn joutuneen myymään lähes kaikki arvokkaat tavaransa saadakseen perheelle rahaa. Niinpä Carlos lopettaa työnsä hierojana ja ottaa vastaan suuripalkkaisen työn fuusio- ja markkinointi firman päällikkönä.


title: Carlos Solis

text: Kauden lopussa Connie-täti väittää kuolevansa ja tarvitsevansa jonkun huolehtimaan pojantyttärestään Anasta. Carlos suostuu korvatakseen kaiken mitä täti teki tämän vuoksi, Gabyn vastaväitteistä huolimatta. Ana vaikuttaa kiltiltä, mutta onkin oikeasti juonittelija, joka saa teinipojat tekemään mitä vain tahtoo flirttailemalla heidän kanssaan.


title: Carlos Solis

text: Kaksi kuukautta on kulunut ja Carlos ja Gaby jatkavat Anan vahtimista. Gaby valittaa Anan huonosta käytöksestä, kuten yöllä ulos hiippailusta, epäsopivien vaatteiden käytöstä sekä rahan varastamisesta. Carlos on kuitenkin sympaattinen Anaa kohtaan ja yrittää saada vaimonsa allekirjoittamaan Anan huoltajuuspaperit. Lopulta Gaby suostuu ja parista tulee Anan lailliset huoltajat. Carlos saa selville, että Lynette on raskaana. Lynette uhkaa Carlosia syytteellä tämän aikoessa erottaa hänet. Carlos antaa Lynettelle mahdottoman työtehtävän voidakseen antaa tälle potkut hyvin perustein, jolloin Lynette soittaa asianajajalleen. Carlos kuitenkin palkkaa Lynetten uudelleen tämän pelastettua Celia lentokone onnettomuudesta.


title: Atšinsk

text: Atšinsk () on kaupunki Krasnojarskin aluepiirissä Venäjällä. Se sijaitsee Tšulymjoen rannalla 184 kilometriä Krasnojarskista länteen. Kaupunki on Atšinskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Atšinskin kautta kulkee Novosibirskin ja Irkutskin välinen M53-valtatie sekä Siperian rautatie, josta haarautuvat sivuradat Abakaniin ja Lesosibirskiin. Asukkaita on 110 300 henkeä (vuonna 2009).


title: Atšinsk

text: Vuonna 1641 Belyi Ijus -joen rannalle rakennettiin Atšinskin linnake. Vuoden 1683 tulipalon jälkeen se siirrettiin Tšulymin rannalle. Vuonna 1782 Atšinskista tuli kaupunki ja Tomskin alueeseen kuuluneen kihlakunnan keskus. Vuodesta 1822 se oli Jenisein lääniin piirikuntakeskus.


title: Atšinsk

text: Atšinskissa toimii suuri RUSALin kaivos ja alumiinitehdas, siellä on rakennus- ja elintarviketeollisuutta, öljynjalostamo ym. Kaupungissa on teatteri ja kotiseutumuseo.


title: Veroyksikkö

text: Veroyksikkö on luku, mitta, paino tai muu tarkasti määrättävissä oleva seikka, jonka perusteella pystytään ilmaisemaan veronkohteen suuruus. Veronkohde on hyödyke tai taloudellinen toimi, josta veroa määrätään maksettavaksi. Veronkohteita ovat esimerkiksi tietynlainen tulo tai kulutus. Veroyksikkönä voi olla esimerkiksi tuloverossa jokin rahamäärä tai maaverossa hehtaari.


title: Veroyksikkö

text: Suomessa ja Ruotsissa käytössä olleita historiallisia veroyksikköjä on monenlaisia. Jo erätalouden aikana Savossa oli veroyksikkönä orava eli veronahka. Laajalti käytössä on ollut kyntövälineestä nimensä saanut aatra eli koukku, joka alkuaan tarkoitti peltoalaa, joka tarvittiin yhden perheen elatukseen. Se kyettiin muokkaamaan yhdellä auralla. Veroyksikkönä on käytetty myös normaalitaloa (savu, täysvero), maan rahallista arvoa (veromarkka), kylvöalaa (panninmaa) tai talonpoikien lukumäärää (manttaali eli miesluku).


title: Veroyksikkö

text: Uudesta verosta määrättäessä otettiin käyttöön uusi veroyksikkö, joka tarkoitti sen hetkistä täystilaa. Näin syntyi monta kerrostumaa veroyksiköitä ja verolukuja. Suomen eri maakunnissa oli uudelle ajalle tultaessa käytössä erinimisiä veroyksiköitä. Samassakin maakunnassa eri verot saattoivat perustua eri veroyksikköön. Manttaalista kehittyi 1600-luvulta lähtien muita tärkeämpi veroyksikkö. Sen mukaan suoritettiin suurin osa manttaaliverosta ja tilalukuverosta sekä yleisistä rasituksista. Se oli myös kyläosuuden jakoperuste. Suomessa maavero lakkautettiin 1925 ja sen jälkeen enää manttaalilla on ollut merkitystä.


title: Maria Kraftman

text: Maria Kristina Kraftman (22. huhtikuuta 1812 Oulu – 28. syyskuuta 1884 Turku) oli suomalainen kauppias ja ruotsiksi kirjoittanut kirjailija.


title: Maria Kraftman

text: Kraftmanin vanhemmat olivat Oulun kaupunginvouti Petter Kraftman ja Maria Elisabet Parve. Maria Kraftman oli kesäisin ravintolan pitäjänä vuonna 1839 Pohjanlahden liikenteeseen tulleella "Uleåborg"-laivalla ja talvisin hän avusti värjäri Mikael Imbergin vaimoa tyykimyssyjen valmistamisessa, kirjanpidossa ynnä muussa. Kraftman muutti 1849 Oulusta Hämeenlinnaan ja vuoden 1855 paikkeille edelleen Turkuun.


title: Maria Kraftman

text: Kraftman toimi kauppiaana Turussa. Hän perusti 1850-luvulla Turun ensimmäisen ajurinliikkeen, omisti kangaskaupan (Kestilän Pukimo Oy:n edeltäjä) ja harjoitti voin ja viljan vientikauppaa. Hänen kirjalliseen tuotantoonsa kuuluu vain yksi 1848 ilmestynyt romaani.


title: Seimas

text: Seimas () on Liettuan yksikamarinen parlamentti. Seimas koostuu 141 kansanedustajasta, jotka valitaan neljän vuoden välein vaaleilla.


title: Seimas

text: Vaaleissa 71 kansanedustajaa valitaan yksittäisistä vaalipiireistä, ja 70 suhteellisella vaalitavalla. Yksittäisen puolueen on saatava vähintään 5 %, ja monen puolueen yhteisen liiton 7 % äänistä päästäkseen Seimasiin. Vaalit pidetään neljän vuoden välein lokakuun toisena sunnuntaina. Valituksi tullakseen ehdokkaan pitää yhden edustajan vaalipiireissä saada yli puolet annetuista äänistä. Uusintakierros järjestetään niissä vaalipiireissä, joissa kukaan ehdokas ei saa ensimmäisellä kierroksella enemmistöä.


title: Seimas

text: Sana "Seimas" tulee liettuan kielen sanasta "sueiga, suėjimas", joka tarkoittaa kokoontumista tai tapaamista.


title: Seimas

text: Seimasin päärakennuksen suunnittelivat arkkitehdit Algimantas Nasvytis ja Vytautas Nasvytis. Rakennus valmistui vuonna 1980. Myöhemmin itsenäisen Liettuan aikana on rakennettu uusi istuntosali, jota Liettuan parlamentti käyttää nykyään. Vanhaa istuntosalia käytetään juhlatilaisuuksissa.


title: Wiley (rap-artisti)

text: Richard Kylea Cowie (s. 19. tammikuuta 1979) tunnetaan paremmin taiteilijanimellään Wiley on brittiläinen MC ja musiikkituottaja. Wileyn musiikki on tyyliltään Drum'n'bassia ja UK Garagea, mutta parhaiten hänet tunnetaan grime -musiikin uranuurtajana.


title: Wiley (rap-artisti)

text: Wiley kuuluu myös kahteen grime-kollektiiviin: Roll Deep ja Boy Better Know


title: Veroluku

text: Veroluku on aiemmin Suomessa ja Ruotsissa käytössä ollut maatilan verotuksessa käytetty mitta. Se määräsi myös tilan oikeudet ja velvollisuudet. Veroluku osoitti tilan kameraalista suuruutta ja sen mukaan suoritettiin maavero. Veroluvun perustana olivat veroyksiköt. Veroluvut olivat pysyviä tai muuttuvia. Täysitilaa tarkoittavat veroluvut olivat pysyviä, mutta eivät jaottomia. Jos tila jaettiin, jaettiin myös veroluku. Tiloja yhdistettäessä myös veroluvut yhdistettiin.


title: Veroluku

text: Veroluvuista on tietoja uuden ajan alusta lähtien. Jo silloin ne olivat murtolukuja tai sekalukuja, kuten esimerkiksi 1/3, 5/12 tai 1 1/4. Aika ajoin toimitettiin myös veronpanoja, joissa verolukuja pyrittiin saamaan verrannollisiksi tilusten sen hetkiseen laajuuteen.


title: Bogotol

text: Bogotol () on kaupunki Krasnojarskin aluepiirissä Venäjällä. Se sijaitsee Siperian radan sekä Novosibirskin ja Irkutskin välisen M53-valtatien varrella 252 kilometriä Krasnojarskista länteen. Kaupunki on Bogotolin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 21 700 henkeä (vuonna 2009).


title: Bogotol

text: Paikkakunta on syntynyt vuonna 1893 rakennetun rautatieaseman yhteyteen. Kaupunginoikeudet se sai vuonna 1911. Nykyään Bogotolissa on rautatievaunujen korjauskonepaja ja elintarviketeollisuutta.


title: Under a Blood Red Sky

text: Under A Blood Red Sky on irlantilaisen rockyhtyeen U2:n ensimmäinen live-levy (mini-LP) vuodelta 1983. Levyn on julkaissut Island Records (sarjanumero IMA 3), tuottanut Jimmy Iovine ja miksannut Shelly Yakus New Yorkin Hit Factoryssa. Äänityksessä on avustanut Bobby Cohen. Masteroinnin on tehnyt Stephen Marcussen Los Angelesissa Precision Lacquerissa. Kannen on suunnitellut RX dublinilaiselle yhtiölle nimeltä The Creative Department Ltd. Valokuvat on tehnyt Jacobus Van Hespen videotaltioinnista "Under A Blood Red Sky", jonka on tuottanut "U2 At Red Rocks Associates".


title: Under a Blood Red Sky

text: Kaikki kappaleet on merkitty U2:n nimiin ja niiden oikeudet omistaa Blue Mountain Music Ltd.


title: Under a Blood Red Sky

text: A-puoli:B-puoli:Kappaleiden A1 ja A4 liveäänityksen on tehnyt Steve Lillywhite ja tuottanut Edr Entertainment The Source –nimiselle yhtiölle. Äänitys on tehty Effanel Music Mobilella Denverissä, Coloradossa 5. kesäkuuta 1983.


title: Under a Blood Red Sky

text: Kappaleen A2 liveäänityksen on tuottanut DIR Broadcasting ja äänitys on tehty Effanel Music Mobilella Bostonissa, Massachusettsissa 6. toukokuuta 1983.


title: Under a Blood Red Sky

text: Kappaleiden A3 ja B1-B4 liveäänityksen on tehnyt länsisaksalainen WDR-televisioyhtiö 20. elokuuta 1983 "Rockpalast 83" –ohjelmaan.


title: Hafizullah Qadami

text: Hafizullah Qadami ( s. 20. helmikuuta 1985 Kabul) on afganistanilainen jalkapalloilija, pelipaikaltaan hyökkääjä. Hän edustaa Kabul Bank FC:tä, jossa hän on pelannut koko uransa. Qadami on pelannut Afganistanin maajoukkueessa 25 ottelua ollen maansa eniten maaotteluita pelannut pelaaja.


title: Kensu

text: Kensu on jyväskyläläinen urheiluseura, jonka lajeja ovat pikaluistelu, rullaluistelu, short track, retkiluistelu, potkukelkkailu, soutu ja veteraaniyleisurheilu. Kensu on perustettu vuonna 1946 ja on Suomen Luisteluliiton jäsenseura. Jäseniä seuralla on n. 350.


title: Kensu

text: Suosituimmat lajit Kensussa ovat luistelun eri muodot. Luistelussa Kensun luistelijat ovat saavuttaneet useita SM-mitaleja ja jopa maailmancup-pisteitä rullaluistelussa sekä pikaluistelussa, junioreiden maailmancupissa. Kensu on tunnettu Jyväskylän seudulla järjestämistään lasten luistelukouluista. Luistelukouluissa on joka vuosi noin sata luistelun harjoittelijaa.


title: Sahit Prizreni

text: Sahit Prizreni (s. 23. helmikuuta 1983 Kukës) on albanialainen vapaapainija. Hän voitti pronssia MM-kisoista vuonna 2007 alle 60-kiloisten sarjassa, ja saman sarjan EM-hopeaa Dortmundissa 2011. Prizreni on osallistunut olympialaisiin kahdesti, vuosina 2004 ja 2008.


title: Puhallinsoitin

text: Puhallinsoitin, myös puhallussoitin ja puhallin, on soitin, jossa puhaltamalla saadaan rajallinen ilmatila, tavallisesti ilmapatsas, värähtelemään ja värähtely etenee ympäröivään ilmatilaan. Ilma voidaan lähettää soittajan keuhkoista, mekaanisin välinein tai näiden yhdistelmällä. Puhallinsoittimet on perinteisesti jaoteltu rakennusmateriaalin perusteella puupuhaltimiin ja vaskipuhaltimiin, mutta rakennusmateriaalista ei voi aina päätellä, kumpaan ryhmään soitin kuuluu.


title: Puhallinsoitin

text: Puupuhaltimet voidaan jakaa äänen syntytavan mukaan huilusoittimiin ja ruokolehtisoittimiin. Huilusoittimissa puhallusilma alkaa värähdellä sen kohdatessa terävän kielekkeen tai soittimen reunan. Ryhmään kuuluvat esimerkiksi nokkahuilu ja poikkihuilu. Ruokolehtisoittimissa puhallusilma värisyttää ruokolehteä, joka on kiinnitetty soittimen suukappaleeseen. Ruokolehtiä voi olla yksi (esimerkiksi klarinetti, saksofoni) tai kaksi (oboe, fagotti).


title: Puhallinsoitin

text: Vaskipuhaltimien ääni syntyy jo soittajan huulissa, jotka on painettu puhaltimen kuppimaista suukappaletta vasten.


title: Soraya Haddad

text: Soraya Haddad (; s. 30. syyskuuta 1984 El-Kseur) on algerialainen judoka ja olympiamitalisti. Hän voitti pronssia Pekingin olympialaisissa 2008 alle 52-kiloisten sarjassa. Haddad on kilpaillut tämän lisäksi olympialaisissa kahdesti, Ateenassa 2004 ja Lontoossa 2012. Hän on voittanut Afrikan-mestaruuden viisi kertaa, sai kultaa Afrikan kisoissa 2011 ja sijoittui MM-kisoissa 2005 kolmanneksi.


title: Hanatou Ouelego

text: Hanatou Ouelego (s. 5. elokuuta 1978) on burkinafasolainen judoka. Hän voitti hopeaa Afrikan-mestaruuskilpailuissa 2004 alle 48-kiloisten sarjassa hävittyään finaalissa Algerian Soraya Haddadille.


title: Q-Tip

text: Q-Tip (s. 10. huhtikuuta 1970 New York, New York, syntymänimeltään Jonathan Davis, nykynimeltään Kamaal Ibn John Fareed) on yhdysvaltalainen rap-artisti, laulaja, musiikkituottaja ja näyttelijä. Hän on tullut tunnetuksi A Tribe Called Quest -nimisestä hip hop -yhtyeestä.


title: Q-Tip

text: Q-Tip syntyi 10. huhtikuuta 1970 New Yorkin Queensissä. Hänen isänsä oli syntynyt Montserratissa, Karibialla ja äiti Yhdysvaltain Alabamassa. Q-Tip kävi Murry Bergtraum High Schoolia New Yorkin Manhattanilla. 1990-luvun puolivälissä hän kääntyi Islamin uskoon ja vaihtoi nimensä Kamaal Ibn John Fareediksi. Hänen taiteilijanimensä "Q-Tip" tulee siitä, kun hän oli pienenä laiha ja hänellä oli isot hiukset. ("Q-tip", suom. vanupuikko)


title: Q-Tip

text: Rap-artisti Consequence on Q-Tipin serkku.


title: Eiji Yoshikawa

text: Eiji Yoshikawa (, 11. elokuuta 1892 – 7. syyskuuta 1962) oli japanilainen kirjailija. Hänen tunnetuin teoksensa on Musashi (宮本武蔵, "Miyamoto Musashi"), joka kertoo japanilaisen rōninin, Miyamoto Musashin elämästä. Yoshikawa on saanut työstään useita palkintoja ja on yksi kotimaansa arvostetuimmista historiallisten romaanien kirjoittajista. Eiji Yoshikawa kuoli syöpään vuonna 1962.


title: Love King

text: Love King on R&B-laulaja The-Dreamin kolmas studioalbumi, joka julkaistiin 29. kesäkuuta 2010. Sen julkaisivat yhteistyössä Radio Killa ja Def Jam.


title: Love King

text: Albumi piti julkaista alun perin joulukuussa 2009. Julkaisu kuitenkin siirrettiin vuodelle 2010 The-Dreamin henkilökohtaisten syiden takia. Aluksi sen julkaisu siirrettiin toukokuulle ja lopuksi kesäkuulle, jolloin se lopulta julkaistiin.


title: Love King

text: Albumin ensimmäinen single "Love King" julkaistiin 17. helmikuuta 2010 Def Jam -levy-yhtiön sivuilla. 16. maaliskuuta 2010 se julkaistiin kaupallisesti sijoittuen Yhdysvaltain Hot R&B/Hip-Hop Songs -listan 37. sijalle. Toinen single "Make Up Bag" kuultiin ensimmäistä kertaa radiossa 11. toukokuuta 2010. Kaupallisesti se julkaistiin 8. kesäkuuta 2010 ja se sijoittui Hot R&B/Hip-Hop Songs -listalla hieman edeltäjäänsä paremmin sijalle 33. Singlellä myös vierailee koko albumin ainut vierailija T.I..


title: Kahal Shalomin synagoga

text: Kahal Shalomin synagoga (, ) on sefardijuutalainen synagoga Ródoksen kaupungissa Ródoksen saarella Kreikassa. Vuonna 1577 rakennettu synagoga on Kreikan vanhin edelleen käytössä oleva.


title: Kahal Shalomin synagoga

text: Osmanien valtakunnan aikaan Ródoksen juutalaiset vaurastuivat ja monia muualta karkotettuja sefardijuutalaisia asettui Ródoksen kaupunkiin, minne rakennettiin yhteensä kuusi synagogaa. Kahal Shalom oli ainoa, joka selvisi toisen maailmansodan pommituksista.


title: Tommi Pikkarainen

text: Tommi Pikkarainen (s. 6. joulukuuta 1969 Kokkola) on suomalainen jalkapallovalmentaja ja uransa lopettanut pelaaja. Hänet valittiin marraskuussa 2018 Turun Palloseuran uudeksi päävalmentajaksi.


title: Tommi Pikkarainen

text: Keskuspuolustajana pelannut Pikkarainen esiintyi Suomen korkeimmalla sarjatasolla Veikkausliigassa yhteensä 39 ottelussa Kokkolan Pallo-Veikoissa kaudella 1990 ja Porin Pallo-Tovereissa kaudella 1991. Hän pelasi myös Ykköstä KPV:ssä ja Pallo-Iiroissa sekä Ruotsin 2. divisioonaa Husqvarna FF:ssä. Pikkaraisen pelaajaura huipputasolla päättyi polvivammaan 24-vuotiaana.


title: Tommi Pikkarainen

text: Pikkarainen on suorittanut Jalkapallovalmentajakoulun. Valmentajaurallaan hän on toiminut päävalmentajana muun muassa VG-62:ssa, PIF:ssä ja Salon Palloilijoissa sekä apulaisvalmentajana Interissä ja Jarossa. Jälkimmäisessä hän toimi myös junioripäällikkönä. Liigajoukkueen päävalmentajaksi Pikkarainen nimitettiin ensimmäistä kertaa lokakuussa 2009, kun hän teki Vaasan Palloseuran kanssa kaudet 2010–2011 kattaneen sopimuksen. VPS sijoittui Pikkaraisen johdolla liigan kymmenenneksi kaudella 2010, mutta seuraavalla kaudella hän ja seura purkivat sopimuksensa ennenaikaisesti heinäkuussa 2011 joukkueen ajauduttua yhdeksän ottelun voitottomaan putkeen. Päävalmentajaksi siirtyi Pikkaraisen apulaisvalmentajana toiminut Petri Vuorinen.


title: Veni Vidi Vici (albumi)

text: Veni Vidi Vici on Imperion debyyttialbumi, joka on julkaistu vuonna 1995. Albumilta löytyvät muun muassa eurodanceklassikoihin lukeutuvat ""Nostra Culpa"" ja ""Amor Infinitus"".


title: Kallithéa (Ródos)

text: Kallithéa (; virallisesti Δημοτική Ενότητα Καλλιθέας, "Dimotikí Enótita Kallithéas") on yksi Ródoksen kunnan kunnallisyksiköistä ja entinen itsenäinen Kreikan kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Kunnallisyksikön väkiluku on 9 364 (vuonna 2011).


title: Kallithéa (Ródos)

text: Kallithéassa, kuusi kilometriä Ródoksen kaupungista etelään, sijaitsee Thérmes Kallithéas -kylpylä. Kylpylä rakennettiin italialaiskaudella, vuosina 1928–1929. Kylpylä tunnetaan parantavista vesistään, jotka tunnettiin jo antiikin aikana. Myös osmanit lomailivat nykyisen kylpylän alueella. Thérmes Kallithéaksesta etelään sijaitsee Falirákin kylä, jossa on noin kuusi kilometriä pitkä hiekkaranta ja vesipuisto. Sisämaassa sijaitsevassa Koskinoún kylässä on perinteisiä rodoslaisia taloja 1600- ja 1700-luvuilta.


title: Kallithéa (Ródos)

text: Kallithéa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Ialysóksen, Kámeiroksen, Líndoksen, Nótia Ródoksen ja Petaloúdeen kanssa. Kunnan kuntakeskus oli Kalythiés.


title: Kallithéa (Ródos)

text: Kallithéan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Alberto Núñez Feijóo

text: Alberto Núñez Feijóo (s. 10. syyskuuta 1961 Ourense, Espanja) on espanjalainen kansanpuolueen poliitikko. Hän on toiminut Galician aluehallinnon johtajana (gal. "presidente da Xunta de Galicia", esp. "presidente de la Xunta de Galicia") vuodesta 2009 lähtien ja Galician kansanpuolueen puheenjohtajana vuodesta 2006 lähtien.


title: Alberto Núñez Feijóo

text: Alberto Núñez Feijóo on suorittanut oikeustieteen tutkinnon Santiago de Compostelan yliopistossa.


title: Eino Haavisto

text: Eino Haavisto (22. maaliskuuta 1907 Pori – 8. joulukuuta 1989 Helsinki) oli suomalainen näyttelijä.


title: Eino Haavisto

text: Haavisto näytteli lähinnä teattereissa, muun muassa Porin ja Tampereen teattereissa. Hän toimi Kouvolan Teatterin johtajana vuodet 1960–1963. Hän asui ja työskenteli Yhdysvalloissa ainakin kolmeen eri otteeseen: 1940- ja 1950-lukujen lopulla ja vuodesta 1963 lähtien.


title: Eino Haavisto

text: Haavisto näytteli urallaan kuudessa suomalaisessa elokuvassa. Hänen ensimmäinen ja ehkä merkittävin elokuvaroolinsa oli Juuso Rantalan osa elokuvassa "Paimen, piika ja emäntä" (1938). Hänen aktiivisin elokuvakautensa sijoittui 1940-luvulle. Viimeinen elokuva oli "Aurinkotuuli" (1980).


title: Eino Haavisto

text: Haavisto kuoli 82-vuotiaana vuonna 1989.


title: Jori Turja

text: Jori Turja (s. Lapua) suomalainen ravivalmentaja, joka on vaikuttanut pitkään Italiassa. Hänen valmentamistaan hevosista Varenne voitti vuosina 2001 ja 2002 Euroopan arvostetuimmat ravikilpailut, Prix d'Amériquen, Elitloppetin ja Lotterian.


title: Jori Turja

text: Jori Turjan tytär Susanna Turja valittiin vuoden 2010 Miss Suomi -kilpailussa toiseksi perintöprinsessaksi ja lehdistön ihannetytöksi.


title: HMS Viceroy

text: HMS Viceroy (viirinumerot D91 ja L21) oli Britannian Kuninkaallisen laivaston Thornycroftin V-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Viceroy

text: Alus tilattiin elokuussa 1916 John I. Thornycroft and Companyltä Woolstonista osana vuosien 1916-1917 laivasto-ohjelman 9. tilausta. Sen köli laskettiin vielä saman vuoden lopulla 12. joulukuuta ja alus laskettiin vesille 17. marraskuuta 1917. Alus valmistui 14. tammikuuta 1918.


title: HMS Viceroy

text: Vastaanottotestien päätyttyä alus liitettiin Atlantin laivaston 2. hävittäjälaivueeseen, jonka mukana alus siirtyi Välimeren laivastoon. Alus siirrettiin reserviin sodanjälkeisten säästötoimien seurauksena. Vuonna 1939 alus päätettiin muuttaa saattajaksi niin sanotun WAIR-ohjelman puitteissa, mutta muutostyöt aloitettiin vasta 1940.


title: HMS Viceroy

text: Alus myytiin romutettavaksi 1948.


title: HMS Viscount

text: HMS Viscount (viirinumero D92) oli Britannian Kuninkaallisen laivaston Thornycroftin V-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Viscount

text: Alus tilattiin John I. Thornycroft and Companyltä Woolstonista osana vuosien 1916-1917 laivasto-ohjelman 9. tilausta. Sen köli laskettiin 20. joulukuuta 1916 ja alus laskettiin vesille 29. joulukuuta 1917. Alus valmistui 4. maaliskuuta 1918.


title: HMS Viscount

text:
Ensimmäisen maailmansodan päätyttyä alus palveli Atlantin ja Välimeren laivastoissa ennen siirtoa kotivesille. Alus liitettiin 1938 Portlandiin sijoitettuun 6. sukellusvenelaivueeseen.
Alus myytiin romutettavaksi kesäkuussa 20. maaliskuuta 1945.


title: Mustaselkäaranen

text: Mustaselkäaranen ("Touit batavicus") on eteläamerikkalainen papukaija. Sen elinympäristö käsittää mantereen pohjoisosaa Venezuelasta Trinidad ja Tobagoon, Guyanaan, Surinameen, Ranskan Guyanaan ja Brasilian pohjoisrajalle. Sen holotyypin kuvaili Pieter Boddaert Venezuelasta 1783.


title: Nokiselkäaranen

text: Nokiselkäaranen ("Touit melanonotus") on Itä-Brasilian kotoperäinen papukaija. Sen elinympäristö käsittää Bahian, Rio de Janeiron ja São Paulon. Sen holotyypin kuvaili Maximilian zu Wied-Neuwied Brasiliasta 1820.


title: Olkainaranen

text: Olkainaranen ("Touit surdus") on Brasilian itä- ja koillisosissa kotoperäisenä esiintyvä papukaijalaji. Heinrich Kuhl kuvaili sen holotyypin Brasiliasta vuonna 1820.


title: Meiltä puuttuu kaikki

text: Meiltä puuttuu kaikki on rap-yhtye Kemmurun kolmas pitkäsoitto. Monsp Records julkaisi albumin 12. toukokuuta 2010.


title: Meiltä puuttuu kaikki

text: "Meiltä puuttuu kaikki" nousi ilmestymisviikollaan (20/2010) Suomen virallisen listan sijalle 13. Albumi pysyi listalla yhteensä kaksi viikkoa.


title: Meiltä puuttuu kaikki

text: Albumilta julkaistiin kaksi näytekappaletta, "Humehii" (mukana Dxxxa D ja "Pittää se". Kappaleesta "Äiti äiti" on lisäksi kuvattu musiikkivideo. Kemmuru lisäsi albumin toukokuun lopulla ilmaisladattavaksi kotisivuilleen. Kun albumin lataa, arpoo generointi jokaiselle lataajalle oman version. Jodarok, yksi Kemmurun jäsenistä, kertoi asiasta seuraavasti:


title: Meiltä puuttuu kaikki

text: Kemmurun toinen MC ja tuottaja Aksim sanoi seuraavasti:


title: Meiltä puuttuu kaikki

text: Internetissä julkaistiin myös ilmaisladattavaksi "Lataa lataa" -niminen bonuskappale, jolla vierailee rap-artisti Opaali.


title: Meiltä puuttuu kaikki

text: Albumista julkaistaan vinyyliversio 30. toukokuuta 2014.


title: Himantoglossum robertianum

text: Himantoglossum robertianum on kämmekkälaji, joka kasvaa harvinaisena Välimeren rantavaltioissa, mutta Kreikalle kuuluvalla Rodoksen saarella se on melko yleinen. Se kukkii joulukuusta varhaiskevääseen näyttävin valkoisin, vaaleanpunaisin tai violetinsävyisin kukin. Kukkavarsi on 25–60 cm, joskus jopa metrin pitkä. Lehdet ovat sileälaitaiset, noin 30 cm pitkät. Kasvi kasvaa aurinkoisilla paikoilla kalkkipitoisessa maassa.


title: Latvian virolaiset

text: Latvian virolaiset ovat Latviassa asuvia virolaisia. Nykyiset Latvian virolaiset ovat pääasiassa Latviaan 1800-luvulla tai myöhemmin muuttaneiden virolaisten jälkeläisiä. Heitä vanhemmat virolaisvähemmistöt Latvian alueella, leivut ja lutsit, ovat jo hävinneet omina ryhminään. Latvian virolaisilla ei ole – eikä ole ollut – muista Latvian suuremmista vähemmistöistä poiketen vähemmistöoikeuksia.


title: Latvian virolaiset

text: Leivut ovat tiettävästi oman asuinalueensa alkuperäisväestöä. Heitä asui Alūksnen ympäristössä. Leivut-nimitys tulee todennäköisesti Lejasciemsin kylän nimestä. Leivut puhuivat omaa murrettaan, joka oli saanut voimakkaita vaikutteita latvian kielestä. Viimeinen tunnettu leivu Anton Bok kuoli 20. huhtikuuta 1988. Lutsit olivat luultavasti 1700-luvun alussa silloiseen Ljutsynin maakuntaan Latgalessa muuttaneita virolaisia. Lutsien puhumalla murteella oli vielä 1970- ja 1980-luvuilla parikymmentä ymmärtäjää, mutta se on luultavasti nykyisin jo kuollut ja kaikki lutsit ovat latvialaistuneet. Leivujen ja lutsien lisäksi vanhoja virolaisasutuksia oli Rūjienassa ja Ērgemessä, jotka olivat vielä keskiajalla miltei kokonaan vironkielisiä. Latvialaisia muutti alueelle vasta 1600-luvulla Kuurinmaalta. Tämän lisäksi Latvian puolella lähellä Viron rajaa sijaitseva Valka on ollut historiallisesti virolaisenemmistöinen.


title: Latvian virolaiset

text: Virolaisten suurimittainen muutto Latviaan alkoi 1800-luvun loppupuolella Riian teollistumisen myötä. Riikaan muutettiin etenkin Viron maaseudulta, jossa oli viljeltävän maan pulaa. Toisaalta myös tehtaista tultiin Latviaan parempien palkkojen perässä. Vuonna 1876 Riiassa oli 872 virolaista, mutta määrä nousi 3 523 henkeen vuoteen 1897 mennessä. Vuosisadan vaihteessa Latviassa on arvioitu olleen 12 000–28 000 – arvion alaraja lienee todennäköisin määrä. Riiassa virolaisia oli etenkin Hagesbergin (Āgenskalns) kaupunginosassa, jossa sijaitsivat Holmin, Lentan ja Zasulauksin tekstiilitehtaat. Ensimmäisiä virolaisia järjestöjä Riiassa oli lauluseura Imanta, joka oli kuitenkin tarkoitettu vain koulutetuille ja käsityöläisille. Tehdastyöläisiä siihen ei päästetty. Vuonna 1900 perustettiin virolainen raittiusseura, jonka pohjalta taas perustettiin vuonna 1907 virolainen sivistys- ja avustusseura. Seura rakennutti vuonna 1913 päämajakseen talon, jossa alkoi jo samana vuonna toimia myös virolainen koulu. Vuonna 1913 Riiassa asui 6 713 virolaista, ja juuri ennen ensimmäistä maailmansotaa koko Latviassa asui arviolta 20 000 virolaista.


title: Latvian virolaiset

text: Ensimmäinen maailmansota aiheutti monen virolaisen lähdön Riiasta. Riiassa suoritettiin yleinen evakuointi vuonna 1915, jolloin esimerkiksi tekstiilitehtaat siirrettiin muualle. Saksalaiset miehittivät Riian vuonna 1917, ja yleiset kokoontumiset kiellettiin sotalain nojalla. Ihmiset alkoivat tulla takaisin evakosta vuonna 1918 solmitun Brest-Litovskin rauhan jälkeen. Suuri osa virolaisista ei kuitenkaan palannut, ja vuonna 1920 koko Latviassa oli 8 701 virolaista. Viron ja Latvian itsenäistyttyä valtioilla oli erimielisyyksiä maidensa rajoista. Virolaiset olisivat tahtoneet liittää Valga/Valkan kaupungin Viroon, mutta tähän ei Latviassa suostuttu. Vuonna 1919 tilanne oli lähellä sotaa, ja Latvian puolella irrotettiin ratakiskoja, jotta Viron panssarijunat eivät olisi päässeet alueelle. Kompromissia lähdettiin tavoittelemaan englantilaisen eversti Stephen Tallentsin johdolla, joka toimi tuolloin Britannian komissaarina Baltiassa. Raja vedettiin lopulta siten, että Valgan kaupunki jaettiin Latvian ja Viron puoleisiin osiin. Itsenäisessä Latviassa virolaiset olivat suhteellisen merkityksetön vähemmistö, eikä heillä ollut juurikaan sellaista poliittista valtaa, jota oli saksalaisilla tai venäläisillä vähemmistöillä.


title: Latvian virolaiset

text: Toisen maailmansodan jälkeen virolaisten määrä väheni entisestään, ja vuonna 1957 heitä oli vain 4 610. Virolaisia oli kuollut sodassa, lähtenyt evakkoon ja tullut kyyditetyksi Neuvostoliiton keskitysleireille. Neuvosto-Latviassa virolaisten lukumäärä pieneni entisestään, mutta toisaalta heidän määränsä kaupungeissa kasvoi maaseutujen tyhjenemisen takia. 1950- ja 1960-luvuilla virolaiset alkoivat sulautua nopeasti venäläisten ja latvialaisten kanssa solmittujen avioliittojen ja koulujärjestelmän kautta. Latviaan alkoi 1950-luvun lopussa tulla myös Virosta kyyditettyjä virolaisia, jotka eivät olleet saaneet lupaa palata Viroon. Lisäksi virolaisia tuli Neuvosto-Virosta avioliittojen kautta. Työperäistä maahanmuuttoa ei juuri tapahtunut. 1980-luvun lopussa tapahtui kansallinen herääminen, jonka yhteydessä avattiin uudelleen Riian virolainen koulu. Vuonna 1989 virolaisia oli enää 3 312.


title: Latvian virolaiset

text: Virolaiset ovat nopeasti sulautumassa latvialaisiin ja venäläisiin. Huolimatta siitä, että Riiassa annetaan yhä vironkielistä opetusta, ei kaksikielisiä Latvian virolaisia käytännössä ole kuin hiljattain ensimmäisen polven Virosta muuttaneiden parissa. Riian koulu aloitti toimintansa 1989, ja siellä oli 120 oppilasta lukuvuonna 2000–2001. Vuoden 2000 väestönlaskennan mukaan koko Latviassa oli 176 etnisesti virolaista oppilasta. Virolaisia otetaan harvoin huomioon vähemmistötilastoissa heidän määränsä vähyyden vuoksi. Edelleen suurin virolaisten assimiloitumista selittävä tekijä on avioliitot muiden kansallisuuksien kanssa ja virolaisten keskinäisiä avioliittoja ei enää juuri tapahdu.


title: Attávyros

text: Attávyros (; myös "Attáviros", "Atáviros"), antiikin Atabyrion (), on vuori Ródoksen saarella Kreikassa. Se on saaren korkein kohta ja sen korkeus on 1 215 metriä.


title: Attávyros

text: Attávyros sijaitsee Ródoksen läntisissä keskiosissa Émponaksen kylän eteläpuolella. Vuori on kalkkikiveä ja sen alarinteillä kasvaa tammi- ja mäntymetsää. Vuorelta voi nähdä muita Dodekanesian saaria, Vähän-Aasian rannikkoa sekä selkeinä päivinä jopa Kreetan saaren korkeimman vuoren, Ídavuoren.


title: Attávyros

text: Attávyroksen antiikin aikainen nimi Atabyrion on mahdollisesti seemiläistä alkuperää, ja kytkeytyy erään teorian mukaan muun muassa Taaborin vuoren nimeen. Nimi saattaa liittyä siihen, että saari oli aiemmin foinikialaisten siirtokuntana. Vuoren huipulla sijaitsi antiikin aikana Atabyrionin Zeuksen temppeli, jonka rauniot ovat paikalla edelleen. Paikka oli kulttikäytössä jo pronssikaudella. Keskiajalla paikalle rakennettiin temppelin kivistä luostari ja myöhemmin sen paikalle pieni Pyhälle Johannekselle ("Ágios Ioánnis") omistettu kappeli. Paikalla on raunioita kaikista näistä rakennusvaiheista. Nykyisin vuoren huipulla on myös tutka-asema.


title: Richard Lawrence

text: Richard Webster "Dick" Lawrence (22. heinäkuuta 1906 West Chazy, New York, Yhdysvallat – kesäkuu 1974 Rochester, New York, Yhdysvallat) oli yhdysvaltalainen rattikelkkailija.


title: Richard Lawrence

text: Lawrence voitti Gil Colgaten kanssa 1934 Pohjois-Amerikan mestaruuden kahden miehen kelkoissa. Garmisch-Partenkirchenin olympialaisissa 1936 parivaljakko voitti olympiapronssia. Lawrence oli mukana myös neljän miehen kelkoissa, joissa joukkue sijoittui kuudenneksi. Eräässä laskussa Frank Tylerin ohjaama kelkka meni mutkaan liian kovalla vauhdilla ja jarrumies Jim Bickford putosi kelkasta jääden roikkumaan sen perään. Lawrence sai vedettyä Bickfordin takaisin kelkkaan ja joukkue selvisi maaliin saakka.


title: Punaotsa-aranen

text: Punaotsa-aranen ("Touit costaricensis") on keskiamerikkalainen papukaija. Sen elinympäristö ulottuu Costa Ricasta Länsi-Panamaan. Lajin holotyypin kuvaili Charles Barney Cory Puerto Limónin läheltä Costa Ricasta 1913.


title: Punasiipiaranen

text: Punasiipiaranen ("Touit huetii") on eteläamerikkalainen papukaija. Sen elinympäristö on laikukas käsittäen neljä osa-aluetta: Venezuelasta Trinidad ja Tobagoon ja Guyanaan; Itä-Kolumbia; Ecuadorin ja Perun itäosat ja Bolivian pohjoisosa; sekä Brasilian Amazonin alue Rio Aripuanãsta itään Rio Tocantinsiin. Sen holotyypin kuvaili Coenraad Jacob Temminck Amazonin yläjuoksulta 1830.


title: Philip Larkin

text: Philip Arthur Larkin (9. elokuuta 1922 Coventry – 2. joulukuuta 1985 Kingston upon Hull) oli brittiläinen runoilija. Häntä pidetään yhtenä merkittävimmistä 1900-luvun loppupuolen brittirunoilijoista. Vuonna 2008 "The Times" nimesi hänet Britannian merkittävimmäksi sodanjälkeiseksi kirjailijaksi.


title: Philip Larkin

text: Larkin valmistui Oxfordin yliopistosta 1943. Larkinin esikoisrunoteos "The North Ship" ilmestyi 1945 ja esikoisromaani "Jill" vuonna 1946. Toinen romaani, "A Girl in the Winter" ilmestyi 1947. Andrew Motion on luonnehtinut hänen runojaan "hyvin englantilaisiksi".


title: Philip Larkin

text: Vuodesta 1955 Larkin työskenteli Hullin yliopiston kirjastonhoitajana. Hän toimi myös "The Daily Telegraphin" jazz-kriitikkona vuosina 1961–1971.


title: Philip Larkin

text: Vuonna 1992 julkaistiin Larkinin kirjeitä, jotka pönkittivät ristiriitaisia näkemyksiä hänen elämästään, ja niistä paljastuneet vanhoilliset näkemykset nostattivat kohua. Lisa Jardine on kuvannut häntä rasistiksi ja naisvihaajaksi.


title: Philip Larkin

text: Larkin oli henkilönä hyvin vakavamielinen. Hän ei kaivannut mainetta, eivätkä kirjalliset piirit onnistuneet houkuttamaan häntä.


title: Safiiriaranen

text: Safiiriaranen ("Touit purpuratus") on eteläamerikkalainen papukaija. Sen elinympäristö käsittää Amazonin altaan Venezuelasta ja Kolumbiasta Brasiliaan, Itä-Ecuadoriin ja Koillis-Peruun. Lajin holotyypin kuvaili Johann Friedrich Gmelin Cayennesta 1788.


title: Hyödyn aika

text: Hyödyn aika on Ruotsin historian vapauden aikakaudesta (1718–1772) käytetty nimitys. Ajalle oli ominaista taloudellinen menestys, ja sen aikainen ajattelu korosti kansantalouden kehittämistä, ahkeruutta ja uuden tiedon hyödyntämistä.


title: Hyödyn aika

text: Tämä taloudelliseen menestyksen pyrkinyt suuntaus oli vallalla erityisesti 1730–1760-luvulla. Se liittyi merkantilismiin, jonka mukaan ulkomailta piti hankkia mahdollisimman vähän tuotteita. Ruotsikin pyrki itse tuottamaan esimerkiksi silkkiäispuita. Hyödyn aika korosti myös maatalouden kehittämistä ja väestönkasvun lisäämistä.


title: Hyödyn aika

text: Suomen talouden kehittämiseen tähdännyt vuoden 1749 mietintö kiinnitti huomiota entistä tehokkaampaan maanpuolustukseen, katovuosien torjuntaan viljamakasiinien avulla, väenpuutteeseen erämaita asuttamalla sekä koululaitoksen uudistamiseen ja kansan osaamisen parantamiseen. Hyödyllisten aineiden opettamista kouluissa pyrittiin lisäämään esimerkiksi perustamalla Turun akatemiaan talousopin professorin virka. Myöhemmin tuotiin esille myös ajatus Suomen vesistöjen yhdistämisestä kanavien avulla.


title: Hyödyn aika

text: Väestön lisäämiseen pyrittiin holhousta ja rajoituksia poistamalla. Maatilan jakaminen useampaan osaan sallittiin, jos halkomista pyytävä sitoutui menemään naimisiin. 1740-luvulla maatalouden tehostamisen keinoksi kehitettiin isojako, jonka avulla kukin maatila saisi yhtenäisen peltoalueen. Tällaiset rajoitusten purkamiset olivat toisaalta vastoin merkantilismin periaatteita, mistä seurasi, että merkantilismin oppi vähitellen kyseenalaistettiin ja fysiokratismi valtasi alaa.


title: Hyödyn aika

text: Yhtenäisiä väestötilastoja alettiin koota 1740-luvulla. Ensimmäiset tarkat tiedot olivat hätkähdyttäviä, sillä valtakunnassa olikin vähemmän väkeä kuin oli luultu. Vuosina 1750-51 tehdyssä laskennassa Ruotsin väkiluvuksi saatiin 1,8 miljoonaa ja Suomen väkiluvuksi hieman yli 420 000 henkeä. Lapsikuolleisuutta pidettiin yhtenä syynä väenpuutteeseen, ja sitä pyrittiin vähentämään perustamalla piirilääkärin virkoja ja sairaaloita (ensimmäinen Turkuun vuonna 1759). Väenpuutteen vuoksi myös ulkomaille muuttoa haluttiin jarruttaa. Tämä olikin helpoimmin toteutettavia keinoja.


title: Hyödyn aika

text: 1760-luvulla merkantilismi alkoi väistyä, kun vapaakaupan hyödyt ymmärrettiin. Suomen ja Ruotsin rannikoiden asukkaat olivat ikivanhoista ajoista alkaen harjoittaneet talonpoikaispurjehdusta, jolla tarkoitettiin itse tuotettujen maataloustuotteiden vientiä kaupunkeihin, ulkomaita myöten. Tämä ei ollut porvariston mieleen, koska heiltä jäi saamatta kaupan välityspalkkiot. Niinpä talonpoikaispurjehdus ulkomaille oli kiellettyä merkantilismin aikana. Vapaakaupan kannattajien etujoukkoon nousi kokkolalainen Anders Chydenius, ja täydellisiä ulkomaankauppaoikeuksia alettiin 1760-luvulla myöntää useille kaupungeille.


title: Orhot

text: Orhot ("Ophrys") ovat kämmekkäkasvien suku, johon kuuluu noin 30 lajia.


title: Orhot

text: Orhojen sileälaitaiset lehdet kasvavat ruusukkeena lähellä maata, ja alle 30 cm korkean kukkavanan päässä on joitakin erikoisen muotoisia kukkia. Yksittäisen kukan huuli on selvästi kehälehtiä suurempi, usein pussimainen. Ylimmät kehälehdet ovat kellanvihreitä, keskimmäiset kapeat, kuin ruskean sametin peitossa. Kukka muistuttaa muodoltaan hyönteisnaarasta ja erittää hyönteisnaaraan sukupuoliferomonia houkutellen hyönteiskoiraita pölyttäjiksi.


title: Orhot

text: Orhot ovat levinneet laajalti Euroopassa ja Välimeren ympäristössä. Monista muista lajeista poiketen Suomessakin tavattava kimalaisorho karttaa kuumimpia Välimeren alueita, ja se on myös pohjoisimpana kasvava orholaji.


title: Siniotsa-aranen

text: Siniotsa-aranen ("Touit dilectissimus") on eteläamerikkalainen papukaija. Sen elinympäristö ulottuu Panaman itäosista Koillis-Kolumbiaan, Länsi-Venezuelaan ja Tyynemeren rannikolle Ecuadorin. Lajin holotyypin kuvailivat Philip Lutley Sclater ja Osbert Salvin Méridan eteläpuolelta Venezuelasta 1871.


title: David Fuster

text: David Fuster Torrijos (s. 3. helmikuuta 1982 Oliva, Espanja) on espanjalainen jalkapalloilija. Hän edustaa Kreikan pääsarjassaissa pelaavaa Olympiakosia ja on pelipaikaltaan hyökkäävä keskikenttäpelaaja.


title: David Fuster

text: Ollessaan 22-vuotias Fuster teki sopimuksen Villarrealin kanssa. Ensimmäiset neljä vuotta seurassa hän pelasi Villarrealin reservijoukkueessa. Vuonna 2008 hän siirtyi naapuriseura Elcheen, joka sisälsi kuitenkin takaisinosto-option.


title: David Fuster

text: Kausi 2008–2009 meni hyvin Fusterin osalta, ollessaan joukkueensa paras maalintekijä 13 osumallaan. Kauden jälkeen Villarreal käytti optionsa ja hän palasi joukkueeseen noin 500 000 euron siirtokorvauksella. Ensimmäisen maalinsa Villarrealissa hän teki 8. marraskuuta 2009 ottelussa Sevillaa vastaan. Hän onnistui myös maalinteossa tärkeässä vierasottelussa Barcelonaa vastaan, joka päättyi lopulta numeroihin 1–1.


title: David Fuster

text: 17. elokuuta 2010 Fuster siirtyi kreikkalaiseen Olympiakosiin 1,5 miljoonan euron siirtokorvauksella. Hän solmi joukkueen kanssa kolmivuotisen sopimuksen.


title: Täpläsiipiaranen

text: Täpläsiipiaranen ("Touit stictopterus") on eteläamerikkalainen papukaija. Sen elinympäristö ulottuu Etelä-Kolumbiasta Ecuadoriin ja Pohjois-Peruun. Lajin holotyypin kuvaili Philip Lutley Sclater Bogotásta Kolumbiasta 1862.


title: Mustalakkiaratti

text: Mustalakkiaratti ("Pionites melanocephalus") on eteläamerikkalainen papukaija. Sen elinympäristö käsittää mantereen pohjoisosaa Amazonin pohjoispuolella, Kaakkois-Kolumbiasta Guyanaan, Surinameen, Ranskan Guyanaan ja Pohjois-Brasiliaan, sekä Itä-Ecuadoriin ja Koillis-Peruun. Lajista tunnetaan kaksi alalajia. Sen holotyypin kuvaili Carl von Linné Caracasista Venezuelasta 1758.


title: Diagoras Rodoslainen

text: Diagoras Rodoslainen () oli antiikin Kreikassa 400-luvulla eaa. elänyt nyrkkeilijä, joka oli tunnettu omien voittojensa lisäksi myös poikiensa ja pojanpoikiensa vuoksi. Diagoras kuului tunnettuun Eratidaen perheeseen, joka oli kotoisin Ialysoksesta, Rodoksen saarelta. Diagoras polveutui Damagetoksesta, joka oli Ialysoksen kuningas, ja äidin puolelta Aristomeneestä.


title: Diagoras Rodoslainen

text: Diagoras voitti Olympian kisoissa nyrkkeilyn kahdesti, neljästi Isthmian kisoissa, kahdesti Nemean kisoissa ja kerran viimeisissä Python kisoissa. Rodoslainen jalkapalloseura Diagoras FC, monitoimiareena Diagoras Stadium sekä Rodoksen kansainvälinen lentokenttä on nimetty Diagoraksen mukaan.


title: Honda CB550

text: Honda CB550 on Hondan valmistama moottoripyörä, joka tuli tuotantoon vuonna 1974 mallinimellä CB550K0. Sitä pidetään Hondan mallin CB750 "pikkuserkkuna".


title: Honda CB550

text: CB550-mallista valmistettiin vuoteen 1978 asti muunnelmia, joista viimeinen oli K4. Tekniset tiedot pysyivät samana koko mallisarjan ajan. Siitä tehtiin myös "F"-malli Honda CB550F.


title: Honda CB550

text: CB550 muistuttaa ulkonäöltään isompia ja pienempiä serkkujaan. Se sai muuten hyviä arvosteluja mutta sen jarruja arvosteltiin tehottomiksi. Aloittelijan pyörä se ei ole.


title: Pohjois-Kaukasian federaatiopiiri

text: Pohjois-Kaukasian federaatiopiiri () on yksi Venäjän federaation kahdeksasta federaatiopiiristä. Se perustettiin vuonna 2010 lohkaisemalla erilleen osa aiemmin laajemmasta Eteläisestä federaatiopiiristä. Piiriin kuuluu seitsemän liittovaltiosubjektia: Dagestanin, Ingušetian, Kabardi-Balkarian, Karatšai-Tšerkessian, Pohjois-Ossetia-Alanian ja Tšetšenian tasavallat sekä Stavropolin aluepiiri.


title: Pohjois-Kaukasian federaatiopiiri

text:
Piiri ei kata Venäjän koko Pohjois-Kaukasiaan luettavaa maantieteellistä aluetta, vaan ulkopuolelle jäävät Krasnodarin aluepiirin ja sen sisällä sijaitsevan Adygeian alueet, jotka eivät ole muslimienemmistöisiä. Toisaalta Stavropolin aluepiiri ei lukeudu Kaukasiaan vaan sijaitsee sen pohjoispuolisella alangolla.
Federaatiopiirin hallintokeskus on Stavropolin aluepiirissä sijaitseva Pjatigorskin kaupunki, joka ei ole itse aluepiirin pääkaupunki. Federaatiopiirin johdossa Venäjän presidentin henkilökohtaisena täysivaltaisena edustajana on entinen Krasnojarskin aluepiirin ja Taimyrian kuvernööri Aleksandr Hloponin.
Venäjän federaatiopiirit perustettiin alkuaan Vladimir Putinin aloitteesta vuonna 2000. Ne edustavat keskusvallan pyrkimystä koordinoida ja edustaa valtaansa federaation jäsenten keskuudessa. Sinänsä ne eivät ole itsehallinnollisia yksiköitä, eikä niitä ole mainittu liittovaltiosubjektien ja liittovaltion välisenä hallintotasona Venäjän perustuslaissa.


title: Pohjois-Kaukasian federaatiopiiri

text: Federaatiopiirejä oli aluksi seitsemän. Pohjois-Kaukasian federaatiopiiri syntyi 10 vuotta myöhemmin jakamalla Eteläinen federaatiopiiri kahteen osaan, presidentti Dmitri Medvedevin asetuksella 19. tammikuuta 2010. Pohjois-Kaukasian federaatiopiirin pinta-ala 172 360 km² on vain prosentin verran Venäjän koko alueesta.


title: Pohjois-Kaukasian federaatiopiiri

text: Federaatiopiirissä asui vuoden 2010 väestönlaskennan mukaan 9,43 miljoonaa ihmistä, jolla asukasmäärällä se on Kaukoidän federaatiopiirin jälkeen Venäjän toiseksi pienin federaatiopiiri.


title: Pohjois-Kaukasian federaatiopiiri

text: Federaatiopiirin asukkaista noin 65 % kuuluu kaukasialaisiin kansoihin ja noin 30 % on kansallisuudeltaan venäläisiä. Tšetšeeneitä on 16 % ja avaareita, kabardeja, dargineja, inguušeja ja osseetteja kutakin yli 5 %.


title: Pohjois-Kaukasian federaatiopiiri

text: Vastaavasti uskonnoltaan muslimeja on noin 62 % ja ortodokseja 36 %.


title: Pohjois-Kaukasian federaatiopiiri

text: Pohjois-Kaukasian federaatiopiirin alueella muodostui vain 2,37 prosenttia (eli 887 605,6 miljoonaa ruplaa vuonna 2010) koko Venäjän BKT:stä. Bruttokansantuotteen kannalta federaatiopiiri oli maan alimman BKT-kertymän seutua. Henkeä kohti laskettu BKT-osuus oli vain 94 137 ruplaa vuonna 2010. Tämä oli 36 prosenttia Venäjän keskimääräisestä tasosta ja euromääräisesti vuoden 2010 lopun vaihtokurssilla 2 306 euroa koko vuodelta. Vaatimattomin BKT-taso henkeä kohden oli Ingušetiassa ja Tšetšeniassa, joissa se jäi vain 20 ja 21 prosenttiin Venäjän keskiarvosta (koko Venäjän alimmat arvot).


title: Harold & Kumar 2: Pako Guantanamosta

text: Harold & Kumar 2: Pako Guantanamosta on yhdysvaltalainen komediaelokuva vuodelta 2008. Se on jatko-osa elokuvalle "Harold & Kumar – täydellisen hampurilaisen metsästys". Elokuvan pääosia näyttelevät John Cho ja Kal Penn.


title: Harold & Kumar 2: Pako Guantanamosta

text: Elokuvassa Harold ja Kumar matkustavat lentäen Amsterdamiin, kun matkalla heitä epäillään terroristeiksi, koska he olivat salakuljettaneet lentokoneeseen marihuanaa ja bongin. He joutuvat Guantanamo Bayn vankilaan. Harold ja Kumar pääsevät pakenemaan Guantanamo Baysta ja suuntaavat kohti kaverinsa Razan kotia. Kumarin ensirakkaus on menossa kuitenkin naimisiin Texasissa ja kaverukset suuntaavat Texasiin estämään häät.


title: Leonidas Rodoslainen

text: Leonidas Rodoslainen (, syntynyt 188 eaa.) oli antiikin kreikkalainen juoksija. Vuoden 164 eaa. Olympian kisoissa Leonidas voitti stadionjuoksun, diauloksen eli kahden stadionin juoksun sekä hoplitodromoksen eli hopliittijuoksun. Hän toisti voittonsa myös kolmissa myöhemmissä kisoissa eli vuosina 160 eaa., 156 eaa. ja vielä vuonna 152 eaa., jolloin Leonidas oli 36-vuotias. Leonidas päätti uransa saavutettuaan 12 Olympian kisavoittoa, joka on eniten kisojen historiassa.


title: Jukka Seppänen

text: Jukka Seppänen (s. 17. helmikuuta 1967, Jyväskylä) on SM-liigajoukkue JYPin hallituksen puheenjohtaja. Hän on toiminut tehtävässä vuodesta 2003 alkaen. Seppänen omistaa JYPin lisäksi muun muassa Tasan auto -autokaupan.


title: Egyptinpukinpensas

text: Egyptinpukinpensas ("Lycium schweinfurthii") on pukinpensaisiin kuuluva pensas. Se kasvaa 2-3 m korkeaksi. Lehdet ovat kapeat ja mehevät. Kukat ovat kermanvalkoisia ja niistä tulee mustia marjoja. Pensasta tavataan Välimeren hiekkarannoilla.


title: Egyptinpukinpensas

text: Kasvia voidaan istuttaa hiekkadyyneille ja muille alueille, missä halutaan sen juuriston sitovan maata ja suojaavan sitä eroosiolta.


title: Guillermo Fernández Vara

text: Guillermo Fernández Vara (s. 6. lokakuuta 1958 Olivenza, Espanja) on espanjalainen sosialistisen työväenpuolueen poliitikko.


title: Guillermo Fernández Vara

text: Vara oli Extremaduran itsehallintoalueen johtaja vuosina 2007–2011 ja valittiin uudelleen tehtävään vuonna 2015. Vara on koulutukseltaan oikeuslääkäri.


title: Guillermo Fernández Vara

text: Vara on aiemmin kuulunut Espanjan kansanpuoluetta edeltävään Alianza Popular -puolueeseen.


title: Castro Valleyn koulupiiri

text: Castro Valleyn koulupiiri palvelee Castro Valleyn asukkaita Alamedan piirikunnassa Kaliforniassa. Piiriin kuuluu 13 koulua.


title: Pianistin sivunkääntäjä

text: Pianistin sivunkääntäjä () on ranskalainen elokuva, joka sai ensi-iltansa 1. joulukuuta 2006.


title: Karhulan Urheilijat

text: Karhulan Urheilijat on kotkalainen urheiluseura. Seura keskittyy tällä hetkellä pääasiassa urheilukouluun, yleisurheiluun ja Karhu-Petankkiin. Seuralla on ollut aktiivista nuorisotoimintaa 1990-luvun alusta lähtien, ja tällä hetkellä seura liikuttaa vuodessa noin 300 lasta ja nuorta eri puolilla Kotkaa. Seuraa ovat edustaneet muun muassa pikajuoksijat Janne Haapasalo ja Kari Niemi, pituushyppääjä Ari Väänänen ja kolmiloikkaaja Sohvi Seppälä.


title: Marijampolėn lääni

text: Marijampolėn lääni () on yksi Liettuan kymmenestä läänistä. Lääni sijaitsee maan eteläisessä osassa, Suvalkijan historiallisella alueella. Läänissä on arviolta 149 077 asukasta (vuonna 2016) ja sen pinta-ala on 4 463 neliökilometriä. Sen keskus on Marijampolė.


title: Aléxandros Kaklamános

text: Aléxandros Kaklamános (, 20. toukokuuta 1974, Ródos, Kreikka) on kreikkalainen jalkapalloilija, joka nykyään edustaa Rodos FC:tä, joka pelaa Kreikan toiseksi korkeimmalla sarjatasolla eli Beta Ethnikissä. Kaklamános on pelannut useissa jalkapalloseuroissa, esimerkkeinä Ialissos FC, Olympiacos FC, Athinaikos F.C., Panelefsiniakos F.C., R. Charleroi SC, KAA Gent, Standard Liège, APOEL FC, Ergotelis FC, Kerkyra FC ja Enosis Neon Paralimni.


title: Aléxandros Kaklamános

text: Pelipaikaltaan Kaklamános on hyökkääjä, ja hän on pelannut myös Kreikan jalkapallomaajoukkueessa.


title: Diagoras FC

text: Diagoras FC on vuonna 1905 perustettu kreikkalainen jalkapalloseura, jonka kotipaikka on Rodos. Nimen "Diagoras" seura on saanut antiikin Kreikan aikaiselta nyrkkeilijältä, Diagoras Rodoslaiselta. Seura hajaantui vuonna 1929 eikä pelannut vuoteen 1945 saakka. Korkeimmalla sarjatasolla Diagoras pelasi vuosina 1986–1989.


title: Diagoras FC

text: Vuonna 1987 Diagoras pelasi Kreikan cupin välierissä, häviten kuitenkin OFI:lle. Kotiottelunsa Diagoras pelaa Diagoras Stadiumilla, jonka kapasiteetti on 3 350 henkilöä.


title: Karhulan Katajaiset

text: Karhulan Katajaiset on kotkalainen urheiluseura. Seuralla on yli 15-vuotiaiden urheilijoiden toiminnasta vastaava yleisurheilujaosto ja alle 15-vuotiaiden urheilijoiden yleisurheilu- ja liikuntatoiminnasta vastaava nuorisourheilujaosto. Näiden lisäksi seuralla on kuntoliikuntatoiminnasta vastaava kuntoliikuntajaosto ja muun muassa kilpailujen ja seuratapahtumien järjestämisestä vastaava seuratoimintajaosto. Kuntoliikunta- ja seuratoimintajaosto vastaavat yhdessä Kymenlaakson Kympin järjestämisestä.


title: Karhulan Katajaiset

text: Seuraa ovat edustaneet muun muassa pikajuoksijat Janne Haapasalo, Pauli Haapasalo ja Stefan Koivikko, kestävyysjuoksijat Viljo Heino ja Helge Perälä, pika-aitajuoksijat Saila Purho ja Olli Talsi sekä keskimatkojen juoksijat Oona Kettunen ja Minttu Hukka.


title: Saksi-Coburg-Gotha (hallitsijasuku)

text: Saksi-Coburg-Gotha () on saksalainen hallitsijasuku, jonka jäsenet ovat nousseet useiden Euroopan maiden valtaistuimille. Se on alkujaan Wettinin vanhan hallitsijasuvun haara, joka hallitsi 1800-luvulla samannimistä herttuakuntaa. Yhdistyneen kuningaskunnan nykyinen hallitsijasuku Windsor on yksi Saksi-Coburg-Gothan suvun haaroista. Suku on nykyään vallassa myös Belgiassa.


title: Saksi-Coburg-Gotha (hallitsijasuku)

text: Saksi-Coburg-Gotha kuuluu Saksia keskiajalta alkaen hallinneen Wettinin hallitsijasuvun niin sanottuun ernestiläiseen haaraan. Se jakautui useiksi suvuiksi, jotka hallitsivat Saksin länsiosiin 1500-luvun lopulta alkaen syntyneitä niin sanottuja Saksin herttuakuntia. Eräs niistä oli samannimisen sukuhaaran hallitsema Saksi-Gotha, jonka herttua Ernst Hurskaan pojat vuonna 1680 jakoivat keskenään, ja tällöin syntyivät muun muassa Saksi-Gotha-Altenburg ja Saksi-Coburg (vuodesta 1735 Saksi-Coburg-Saalfeld), joista jälkimmäistä hallitsi vuodesta 1721 Ernst Hurskaan nuorimman pojan Juhana Ernstin sukuhaara. Saksi-Gotha-Altenburgia hallinnut sukuhaara sammui vuonna 1825 ja herttuakunta jaettiin kahtia. Kun Saksi-Coburg-Saalfeldin herttua Ernst III (tästä alkaen Ernst I) vuonna 1826 luopui Saalfeldista, sai hän vastineeksi Saksi-Gothan ja hänen sukunsa alkoi samassa yhteydessä käyttää nimeä "Sachsen-Coburg und Gotha". Suku hallitsi kaksoisherttuakuntaansa vuodesta 1871 osana Saksan keisarikuntaa. Ernst II:n kuoltua vuonna 1893 lapsettomana herttuan arvo siirtyi suvun englantilaiselle haaralle. Heidät syrjäytettiin vuoden 1918 vallankumouksen yhteydessä.


title: Saksi-Coburg-Gotha (hallitsijasuku)

text: Saksi-Coburg-Gothan herttua Ernst I:n nuoremmasta veljestä tuli vuonna 1831 vastaitsenäistyneen Belgian kuningas Leopold I. Hänen sukunsa on edelleen vallassa Belgiassa.


title: Saksi-Coburg-Gotha (hallitsijasuku)

text: Ernst I:n nuoremmasta pojasta Albertista tuli vuonna 1840 Ison-Britannian kuningatar Viktorian puoliso. Viktorian kuoltua vuonna 1901 valtaistuimelle tulivat heidän jälkeläisensä, joiden on katsottu kuuluneen isänsä tavoin Saksi-Coburg-Gothan sukuun. Isossa-Britannassa ensimmäisen maailmansodan aikana vallinneen saksalaisvastaisen mielialan vuoksi kuningas Yrjö V päätti vuonna 1917 muuttaa suvun nimen Windsoriksi hallitsijaperheen asuntona toimivan Windsorin linnan mukaan. Nimenmuutos koski kaikkia Viktorian ja Albertin jälkeläisiä. Suku on edelleen vallassa myös Isossa-Britanniassa.


title: Saksi-Coburg-Gotha (hallitsijasuku)

text: Suku tuli Portugalissa valtaan samalla tavalla kuin Isossa-Britanniassa. Ernst I:n veljenpoika Ferdinand nai Portugalin kuningatar Maria II:n ja vuodesta 1853 maata hallitsivat heidän jälkeläisensä. Portugalilaisesta sukuhaarasta on käytetty myös nimeä Braganza-Saksi-Coburg-Gotha viittauksena Maria II:n edustamaan Braganzan hallitsijasukuun. Suku menetti valtansa Portugalissa vuoden 1910 vallankumouksessa, jonka myötä maa muutettiin tasavallaksi.


title: Saksi-Coburg-Gotha (hallitsijasuku)

text: Portugalin Ferdinandin veljenpojasta tuli vuorostaan vuonna 1887 Bulgarian ruhtinas Ferdinand I. Hän otti vuonna 1908 itselleen kuninkaan eli tsaarin arvon. Hänen sukunsa hallitsi Bulgariaa vuoteen 1946, jolloin maa muutettiin tasavallaksi. Viimeinen tsaari Simeon II käyttää nykyään nimeä "Simeon Sakskoburggotski", jossa sukunimi on muodostettu hallitsijasuvun nimestä.


title: Saksi-Coburg-Gotha (hallitsijasuku)

text: Nykyisen Ruotsin kuninkaan Kaarle XVI Kustaan äiti, prinsessa Sibylla, oli myös Saksi-Coburg-Gothan sukua.


title: Rodos FC

text: Rodos FC on vuonna 1968 perustettu kreikkalainen jalkapalloseura, jonka kotipaikka on nimensä mukaisesti Rodos. Rodos FC pelaa Kreikan neljänneksi korkeimmalla sarjatasolla, eli Delta Ethnikissä.


title: Rodos FC

text: Rodos FC pelasi Kreikan Superliigassa vuosina 1978–1980 sekä 1981–1983. Tästä alkoi kuitenkin alamäki, kunnes joukkue vuonna 2003 nousi kolmanneksi korkeimmalle sarjatasolle. Nykyiselle sarjatasolle joukkue nousi kaudeksi 2009–2010.


title: Diagoras Stadium

text: Diagoras Stadium on vuonna 1932 avattu monitoimiareena, joka sijaitsee Rodoksen kaupungissa, Kreikassa. Areenalla pelaavat paikalliset jalkapalloseurat, Diagoras FC ja Rodos FC. Alun perin areenan kapasiteetti oli 8 500, mutta nykyisin se on 3 700. Areena on nimetty antiikin kreikkalaisen nyrkkeilijän, Diagoras Rodoslaisen, mukaan.


title: Saksi-Coburg-Gotha

text: Saksi-Coburg-Gotha () oli saksalainen kaksoisherttuakunta, joka koostui kahdesta saksilaisesta herttuakunnasta (Coburg ja Gotha), jotka olivat keskenään personaaliunionissa vuosina 1826–1918. Sitä hallitsi Saksi-Coburg-Gothan suku, joka kohosi 1800-luvulla myös usean muun Euroopan valtion hallitsijasuvuksi. Saksi-Coburg-Gotha kuului vuodesta 1871 osana Saksan keisarikuntaan.


title: Saksi-Coburg-Gotha

text: Kun Saksin herttuakuntiin kuuluneen Saksi-Coburg-Altenburgin herttuakunnan hallitsijasuku sammui vuonna 1825, herttuakunta jaettiin. Saksi-Gothan alue annettiin seuraavana vuonna saman Wettinin hallitsijasuvun toiseen haaraan kuuluneelle Saksi-Gotha-Saalfeldin herttuakunnan hallitsija Ernst III:lle, joka luovutti samalla vastineeksi Saalfeldin alueen Saksi-Meiningenille. Ernst yhdisti herttuakunnat personaaliunionilla ja kruunautti itsensä uuden herttuakunnan ensimmäiseksi hallitsijaksi, Ernst I:ksi. Saksi-Coburg-Gotha sai vuonna 1852 ensimmäisen yhteisen perustuslain ja liittyi vuonna 1866 Saksan liittoon.


title: Saksi-Coburg-Gotha

text: Ernst I:n poika Ernst II kuoli vuonna 1893 lapsettomana, jolloin kruunu periytyi hänen veljensä Albertin jälkeläisille, jotka kuuluivat Ison-Britannian kuningashuoneeseen. Herttuakunta menetti merkityksensä Saksan vallankumouksessa 1918 ja se lakkautettiin virallisesti 1920, jolloin se yhdistettiin Weimarin tasavallan osavaltiohin.


title: Hannes Siivonen

text: Juho "Hannes" Nikolai Siivonen (17. syyskuuta 1898, Laitila – 23. heinäkuuta 1972) oli suomalainen taidemaalari. Hänen vanhempansa olivat maanviljelijä Juho Stefan Siivonen ja Sanni Katri o.s. Sundell. Ensimmäinen puoliso oli Martta Adina o.s. Luoto ja toinen Eine o.s. Backlund.


title: Hannes Siivonen

text: Perhe muutti Turkuun, kun Hannes oli 11-vuotias. Lapsuutensa hän vietti silloisella Nummenpakalla, Nummenmäen esikaupunkialueella. Vanhempien avioliiton kariuduttua Hanneksesta tuli perheen pääasiallinen elättäjä.


title: Hannes Siivonen

text:
Siivonen kävi Turun Taideyhdistyksen piirustuskoulua 1916–1919. Hänen opettajinaan toimivat muun muassa Santeri Salokivi, Ragnar Ungern ja Teodor Schalin. Vuonna 1932 hän teki stipendimatkan Ranskaan Pariisiin ja Italiaan tutustuen näyttelyihin ja museoihin. Lisätienestiä hän hankki maalaamisen ohella toimimalla myös Turun yliopiston kirjaston vahtimestarina peräti 17 vuotta 1929-46. Turun Taideyhdistyksen piirustuskoulun johtajana hän oli 1946-1950.
Hän sanoutui irti Piirustuskoulun johtajuudesta Turun Taideyhdistyksen hallituksen kanssa syntyneiden kiistojen takia. Virallisesti asia koski vain sijaisen valintaa. Siivonen olisi halunnut virkavapaalle lähtevän Laila Säilän, joka toimi II piirustuksenopettajana, tilalle Eino Aaltosen, mutta TTY:n hallitus halusi siihen taidearvostelijana toimineen Osmo Laineen. Oppilaat lähettivät hallitukselle vetoomuksen, että Siivosen mielipide huomioitaisiin. Siivonen oli ankaruudestaan huolimatta opettajana suosittu. Oppilaita pidettiin "pikku Siivosina", joten hallitus oli Osmo Laineen kannalla siinä, että Siivonen vaikutti liian paljon oppilaiden maalaustapaan. Oppilaita erosi koulusta protestina tapahtumalle. Valtion taiteilijaeläke myönnettiin hänelle 1962. Vuonna 1972 hän kuoli 74-vuotiaana.


title: Hannes Siivonen

text: Siivonen maalasi pääasiassa maisemia ja henkilökuvia. Hän oli myös pidetty muotokuvaaja. Useimmin hän maalasi tavallisia ihmisiä hieman jäykähkösti ja vakavasti. Turku-aiheita Siivoselta oli hyvin paljon, mutta tuomiokirkkoa hän ei koskaan maalannut tilauspyynnöistä huolimatta. Taiteilijan kuoleman jälkeen hänen leskensä lahjoitti miehensä laajan taiteellisen jäämistön Turun taidemuseolle.


title: Arkadi Švetsov

text: Arkadi Dmitrijevitš Švetsov (, s. 25. tammikuuta 1892 Nižnije Sergi – k. 19. maaliskuuta 1953 Moskova) oli neuvostoliittolainen lentokonemoottoreiden suunnittelija. Hänen johtamansa kokeellinen suunnittelutoimisto perustettiin vuonna 1934 Permiin. Sen ensimmäinen tuote oli yhdysvaltalaisen Wright Cyclone -moottorin lisenssituotanto, mistä kehitettiin Švetsov M-25 -moottori. Hänen johtamanaan suunnittelutoimistosta tuli Neuvostoliiton suurin tähtimoottoreiden kehittäjä. Aleksandr Mikulinin ja Vladimir Klimovin suunnittelutoimistot erikoistuivat rivimoottoreihin. Hänen kuoltuaan suunnittelutoimiston johtoon nousi Pavel Solovjov.


title: Oh, Lady Be Good!

text: ”Oh, Lady Be Good!” on George Gershwinin säveltämä ja Ira Gershwinin sanoittama musiikkikappale. Sen esitti ensimmäistä kertaa Walter Catlett Broadway-musikaalissa "Lady, Be Good!", jossa esiintyivät myös Fred ja Adele Astaire. Näytelmän nimi oli alun perin "Black-Eyed Susan", mutta kuultuaan kappaleen ensimmäistä kertaa käsikirjoittajat Guy Bolton ja Fred Thompson päättivät nimetä musikaalin kappaleen mukaan.


title: Oh, Lady Be Good!

text: Myöhemmin kappaleesta on tullut jazzstandardi, joka yhdistetään erityisesti Ella Fitzgeraldiin. Fitzgerald äänitti kappaleen useita kertoja urallaan; hänen 1947 levytyksensä tunnetaan erityisesti laulajan scat-soolosta. Saksofonisti Lester Young soitti yhden arvostetuimmista sooloistaan tässä kappaleessa Count Basien yhtyeen kanssa vuonna 1936. Soolo toi esiin Youngin improvisointityylin, joka erosi selvästi tuolloin muodissa olleesta, Coleman Hawkinsin edustamasta virtuoosityylistä.


title: Oh, Lady Be Good!

text: Kappale esitettiin myös vuoden 1941 elokuvassa "Erotaan siis" (englanniksi "Lady Be Good"), joka ei nimestään huolimatta liittynyt musikaaliin millään tavalla.


title: Pembroke College (Cambridge)

text: Pembroke College on yksi Cambridgen yliopiston 31 collegesta. Sen perusti Mary de St Pol, Guy de Châtillonin tytär ja Pembroken jaarlin Aymer de Valencen leski. Kuningas Edvard III myönsi perustamisluvan jouluaattona 1347.


title: Pembroke College (Cambridge)

text: Collegen perustaminen ja kappelin rakentaminen vaativat toteutuakseen paavin bullan. Pembroke Collegen vanha kappeli oli Cambridgen ensimmäinen college-kappeli. Collegen nykyinen kappeli on ensimmäinen Christopher Wrenin suunnittelema rakennus ja se otettiin käyttöön 1665. Vanha kappeli muutettiin pian tämän jälkeen collegen kirjastoksi.


title: Ruotsin jääpalloliitto

text: Ruotsin jääpalloliitto ("Svenska Bandyförbundet", "SBF") on jääpallon lajiliitto Ruotsissa. Se perustettiin 5. huhtikuuta 1925, kun jääpalloilu irtautui Ruotsin jalkapalloliiton alaisuudesta. Ruotsin jääpalloliitto on Kansainvälisen jääpalloliiton perustajajäsen. Vuodesta 2006 lähtien Ruotsin jääpalloliiton puheenjohtajana on toiminut Håkan Ramsin. Ruotsin jääpalloliiton toimisto sijaitsee Tukholmassa.


title: Ruotsin jääpalloliitto

text: Jääpalloilun toi Ruotsiin 1895 ruotsalainen urheilija ja urheiluvaikuttaja Clarence von Rosen, joka oli tutustunut lajiin matkallaan jääpallon synnyinmaassa Englannissa. Seuraavana vuonna hän oli perustamassa Ruotsin ensimmäistä jääpalloseuraa Stockholms Hockeyklubbia.


title: Ruotsin jääpalloliitto

text: "Svenska Bollspelsförbundet" ryhtyi 1905 hallinnoimaan jääpallotoimintaa Ruotsissa. Seuraavana vuonna 1906 Svenska Bollspelsförbundet kuitenkin lakkautettiin, ja jääpallo siirtyi vasta perustetun Ruotsin jalkapalloliiton, Svenska Fotbollsförbundetin, alaisuuteen. Ensimmäinen jääpalloilun Ruotsin mestaruus ratkaistiin 1907. Loppuottelussa IFK Uppsala voitti Gefle IFK:n 4–1.


title: Ruotsin jääpalloliitto

text: Ruotsi pelasi 23. helmikuuta 1919 ensimmäisen virallisen jääpallomaaottelunsa Suomea vastaan. Ruotsi hävisi Helsingissä pelatun ottelun 4–1.


title: Ruotsin jääpalloliitto

text: Tukholmassa 5. huhtikuuta 1925 pidetyssä kokouksessa 49 seuran edustajaa perusti jääpalloilulle oman lajiliiton Svenska Bandyförbundetin.


title: Kukonkannukset

text: Kukonkannukset ("Consolida") on leinikkikasveihin kuuluva yksivuotisten ruohovartisten kasvien suku. Ne muistuttavat ulkonäöltään paljon lähisukulaisiaan ritarinkannuksia ("Delphinium"). Sukuun kuuluu noin 40 lajia, jotka kukkivat näyttävästi sinisin, vaaleanpunaisin tai valkoisin kukin.


title: Terhi Viianen

text: Terhi Viianen (2. maaliskuuta 1980) on suomalainen televisiokuuluttaja. Hän toimi Yle TV2-kanavan kuuluttajana vuodesta 2008 alkaen vuoteen 2012, jolloin kanava luopui kuuluttajista. Hän on koulutukseltaan medianomi ja opiskelee Tampereen yliopistossa puheviestintää. Viianen on toiminut aiemmin uutistoimittajana radiossa.


title: Chris Stewart (jääkiekkoilija)

text: Chris Stewart (s. 30. lokakuuta 1987 Toronto, Ontario) on kanadalainen jääkiekkoilija, pelipaikaltaan oikea laitahyökkääjä. Stewart pelaa NHL-joukkue Minnesota Wildissa. Colorado Avalanche varasi hänet ensimmäisellä kierroksella vuoden 2006 . Stewart teki NHL:ssä läpimurron kaudella 2009–2010, jolloin hän teki 64 pistettä ja 28 maalia.


title: Burgmüller

text: Burgmüller -nimisiä henkilöitä:


title: Ikaría

text: Ikaría (; myös Ικαριά, "Ikariá" tai Νικαριά, "Nikariá") on Kreikan saari, joka kuuluu Pohjoisen Egean saarten saariryhmään. Saaren pinta-ala on 255 neliökilometriä ja asukasluku 8 423 (vuonna 2011). Hallinnollisesti saari kuuluu Ikarían kuntaan, Ikarían alueyksikköön ja Pohjois-Egean saarten alueeseen. Saaren pääkaupunki on Ágios Kírykos.


title: Ikaría

text:
Ikaría sijaitsee Egeanmeren itäosassa, tarkemmin saaren mukaan Ikaríanmereksi kutsutulla merialueella. Sen lähimmät saaret ovat Foúrnoi-saaret ja Sámos sen itäpuolella, Pátmos kaakkoispuolella sekä Mýkonos kaueampana lännessä. Ikaría on vuoristoinen ja sen läpi kulkee pituussuunnassa vuorijono, joka on jyrkempi saaren eteläpuolella ja loivempi pohjoispuolella.
Ikaríalla on radioaktiivisia kuumia lähteitä, joissa ihmiset ovat käyneet vuosisatojen ajan. Lähteissä käydään yhä rentoutumassa ja hakemassa parantumista.


title: Ikaría

text: Ikaría kuuluu hallinnollisesti Ikarían kuntaan. Koko saari on ollut yhtä kuntaa vuoden 2011 aluehallintouudistuksesta lähtien. Uudistuksessa Ikaría sai myös oman alueyksikön, Ikarían alueyksikön, kun aiempi Sámoksen prefektuuri lakkautettiin ja jaettiin kahtia Sámoksen ja Ikarían alueyksiköiksi.


title: Ikaría

text: Saaren suurimmat asutukset ovat Ágios Kírykos (2 218 asukasta), Évdilos (501), Karavóstamo (499), Christós eli Ráches (359), Xylosýrtis (265) ja Ágios Polýkarpos (234). (Katso myös: Luettelo Ikarían kunnan kaupungeista ja kylistä.)


title: Ikaría

text:
Antiikin aikana Ikaría tunnettiin myös nimillä "Dolikhe" ja "Ikhthyoessa". Kreikkalaisen mytologian kertomuksen mukaan Daidalos pakeni yhdessä poikansa Ikaroksen kanssa Kreetan kuningas Minoksen rakennuttamasta labyrintistä Daidaloksen valmistettua kummallekin siivet sulista ja vahasta. Pakomatkalla Ikaros lensi liian lähellä aurinkoa, jonka vuoksi vaha siivistä suli ja Ikaros putosi nykyisen Ikarían saaren läheisyyteen mereen ja hukkui. Sen jälkeen saarta on kutsuttu nimellä Ikaría (myös "Íkaros") ja merta saaren lähellä Ikaríanmereksi.
Saaren ensimmäisten asukkaiden kerrotaan tulleen Miletoksesta. Myöhemmin saari kuului Sámoksen alaisuuteen. Antiikin aikana saarella oli suhteellisen vähän asukkaita, ja sitä käytettiin samoslaisen karjan kasvatukseen. Saaren kaupunkeja olivat Drepanon (myös Drakanon), joka sijaitsi saaren itäpäässä, sekä Istoi, joka sijaitsi lännempänä saaren pohjoisrannikolla. Kreikkalaisen mytologian viinin ja hedelmällisyyden jumalan Dionysoksen on sanottu syntyneen Drepanonissa. Ikaríalaiset olivatkin erään legendan mukaan ensimmäisiä, jotka valmistivat viiniä. Istoissa puolestaan oli Tauropolion-niminen Artemiin temppeli.


title: Ikaría

text: Ikarían viini tunnustettiin kerran jopa Kreikan parhaaksi ja Homeroskin on maininnut siitä. Ikarían viinintuotanto romahti 1960-luvun puolivälissä viinikirvojen tuhottua viiniköynnökset. Nykyisin saaren viinintuotanto on vähäistä.


title: Ikaría

text: Osmanien vallan aikana saari oli sekä merirosvojen hyökkäysten että osmanien orjienhankinnan kohteena. Tuolloin väestö muutti asumaan vuoristoon. Vuonna 1912 Ikaría julistautui itsenäiseksi. Sen itsenäisyys kesti vajaa puoli vuotta, minkä jälkeen se liittyi osaksi Kreikkaa vielä samana vuonna.


title: Ikaría

text: Kreikan hallitus karkotti vuonna 1946 15 000 kommunistia Ikaríalle, sillä saari sijaitsi kaukana Manner-Kreikasta. Saari oli vasemmistolaisten karkotuspaikkana myös sotilasjuntan aikana vuosina 1967–1973.


title: Ikaría

text: Saaren pääsatamat ovat Ágios Kírykos ja Évdilos. Kantosiipialukset sekä lautat liikennöivät lähisaarille ja Pireukseen. Ikarían lentoasema, josta on lentoja Ateenaan, sijaitsee noin 12 kilometriä Ágios Kírykoksesta koilliseen.


title: Magdalene College

text: Magdalene College on yksi englantilaisen Cambridgen yliopiston 31 collegesta. Vuonna 1428 Crowland Abbeyn apotti Lytlington sai kuningas Henrik VI:lta luvan perustaa hostellin () benediktiinimunkkioppilaille. 1400-luvun lopulla instituution nimi vaihtui "Buckingham Collegeksi", sillä collegen suojelijana toimi Henry Stafford, Buckinghamin 2. herttua. Hänet kuitenkin tuomittiin maanpetoksesta ja teloitettiin vuonna 1483.


title: Magdalene College

text: Edward Stafford, Buckinghamin 3. herttua, rakennutti collegen ruokasalin vuonna 1519. Kuten isänsä Henry aiemmin, hänetkin teloitettiin maanpetoksesta vuonna 1521. Vuonna 1542 lordi Thomas Audley perusti collegen uudelleen nimellä "College of St Mary Magdalene" Magdalan Marian mukaan. Uudelleen perustaminen tuli mahdolliseksi kuningas Henrik VIII:n toimeenpantua luostareiden lakkauttamisen, minkä seurauksena Thomas Audley oli saanut haltuunsa yhden collegelle kuuluneista luostarirakennuksista.


title: Magdalene College

text: Magdalene College oli Cambridgen ja Oxfordin yksinomaan miehille tarkoitetuista collegeista viimeinen, joka alkoi hyväksyä naisia opiskelijoiksi – päätös naisten hyväksymisestä tehtiin vuonna 1986 ja naisopiskelijat aloittivat opintonsa collegessa vuonna 1988. Nykyään 48 % opiskelijoista on naisia.


title: Corporation for Public Broadcasting

text: Corporation for Public Broadcasting (CPB) on Yhdysvaltain kongressin vuonna 1972 perustama yksityinen, voittoa tavoittelematon yritys. Sen tehtäväksi on laissa määritelty korkealaatuisten ei-kaupallisten radio- ja televisiolähetysten kehittäminen ja niiden vastaanottomahdollisuuksien takaaminen. CPB saa rahoituksensa Yhdysvaltain liittovaltiolta.


title: Corporation for Public Broadcasting

text: Tammikuussa 2017 Yhdysvaltojen uusi presidentti Donald Trump ilmoitti aikovansa lakkauttaa CPB:n yhdessä taiteita tukevan National Endowment for the Arts -viraston (NEA) sekä tutkimusta, opetusta, kirjastoja, arkistoja ja museoita tukevan National Endowment for the Humanities -viraston (NEH) kanssa.


title: Corporation for Public Broadcasting

text: Vuonna 1969 CPB perusti Public Broadcasting Servicen, joka nykyään koostuu noin 350 ei-kaupallisesta televisioasemasta. Verkko aloitti toimintansa seuraavan vuoden lokakuussa. Vuonna 1970 CPB perusti National Public Radion vastaavaksi verkoksi radiotoiminnan puolelle.


title: Corporation for Public Broadcasting

text: CPB osallistuu PBS:n ja NPR:n toiminnan rahoittamiseen. Vuonna 2003 CPB rahoitti PBS:ää 37 miljoonalla dollarilla, joka oli noin 10 prosenttia kokonaisrahoituksesta. NPR sai vuonna 2008 liittovaltion rahoittamilta tahoilta 1–2  prosenttia tuloistaan, mukaan lukien CPB:ltä tuleva rahoitus. Samana vuonna CPB:n tuki suoraan NPR:ään kuuluville ja kuulumattomille julkisen palvelun radioasemille muodosti keskimäärin noin 10 prosenttia niiden tuloista. Joidenkin erityisesti vähemmistöryhmiä ja harvaan asuttuja alueita palvelevien radioasemien rahoituksesta CPB:n osuus oli noin kaksi kolmasosaa.


title: Dneprin–Bugin kanava

text: Dneprin–Bugin kanava (, , ) on Mustaneren ja Itämeren vesistöalueet yhdistänyt keinotekoinen vesireitti Dneprin sivujoesta Pripetistä Veikselin vesistön Bug-haaraan Valko-Venäjän lounaisosissa. Varsinainen luonnonuomasta poikkeava kanavaosuus eriytyy alajuoksulta Pripetin sivuhaarasta Pinasta (noin ) ja yhtyy ylempänä Bugin sivuhaaraan Muhavetsiin Kobrynin kaupungin itäosissa (). Reitin pituus Pinskin ja Brestin kaupunkien välillä on 196 km, josta 58 km vedenjakajan ylittävää kaivantoa ja loput kavavoitua Pinan ja Muhavetsin jokiuomaa.


title: Dneprin–Bugin kanava

text:
Puola-Liettuan valtioliiton aikana Pina- ja Muhavets-jokien välille rakennettiin vuosina 1775–1783 kanava, jota kutsuttiin aluksi Kuninkaalliseksi kanavaksi. Tälle rakennettiin vedensyöttöjärjestelmä, jolloin nykyisen Dneprin–Bugin kanavan perusteet oli luotu. Reitille rakennettiin vuoteen 1867 mennessä yhteensä 22 puista patosulkua laivaliikenteen käyttöön Pinskin ja Brestin välille. Vesiväylän leveys oli 14 metriä ja syväys 0,7 metriä.
1900-luvun alkupuolella kanavareittiä kehitettiin niin Puolan, Neuvostoliiton, kuin Saksankin vallan aikana. Partisaanit tuhosivat kanavaportit 2. maailmansodan aikana, mutta vuonna 1946 kanava saatiin jälleen uudelleen liikennöitävään kuntoon. Vuosien kuluessa puiset sulut vaihdettiin lujempiin ja reitille rakennettuja vesivoimaloita uudistettiin. 1970-luvulla väylää päätettiin syventää 2,4 metriin ja leveyttä lisätä 40 metriin. Vuoteen 1991 mennessä kaikkiaan 240 kilometriä vesistöreittiä oli rakennettu näihin mittoihin. Rahtiliikenne kukoisti.


title: Dneprin–Bugin kanava

text: Neuvostoliiton hajoaminen kuitenkin romautti vesistön liikennemääriä merkittävästi. Reitti pääsi rapistumaan. Vuonna 1996 nyt Valko-Venäjälle kuuluva Dneprin–Bugin väylä hyväksyttiin kuitenkin osaksi Euroopan keskeistä sisävesireitistöä Gdańsk–Varsova–Brest–Pinsk–Kiova–H’erson E40 päävesiväylän osana (Dnepr–Veiksel–Oder). Tämä reitti ei kutenkaan ole liikennöintikunnossa Bug-joen osuudella Varsovan ja Brestin välillä. Vuodesta 1997 vuoteen 2010 reitin valkovenäläistä osaa on silti kunnostettu. Pyrkimyksenä on ollut nostaa se eurooppalaisen sisävesiväylästön tasoluokkaan Va. Pyrkimykseksi tuli samalla nostaa sulkujen pituutta aiemmasta 89 metristä 120 metriin ja leveyttä 11,2 metristä 12,7 metriin. Tämä sallisi isompien, yli 100 metristen proomujen liikennöinnin.


title: Dneprin–Bugin kanava

text: Vuonna 2009 Valko-Venäjällä alkoi uusin vuoteen 2015 ulottuva kanavan kunnostusprojekti. Hankkeen aikana esimerkiksi Valko-Venäjän ruoppaajalaivastoa uudistetaan, ja reitin vesivoimaloita kehitetään vesiliikenteen tarpeet huomioiden. Kunnostuksen on tarkoitus lisätä vesiväylän navigoitavuutta edelleen. Reitin kapasiteetiksi on arvioitu noin 3 miljoonaa tonnia vuodessa. Bugjoen Varsovan ja Brestin välisen osuuden kunnostamisesta ei kuitenkaan vielä ole päätöksiä.


title: Elina Tiilikka

text: Elina Tiilikka (s. 12. elokuuta 1986) on suomalainen kirjailija. Hänen esikoisromaaninsa "Punainen mekko" (2010) kertoo suomalaisesta prostituutiosta. Fiktiivinen tarina perustuu osittain omakohtaisiin kokemuksiin. Hänen toinen teoksensa "Myrsky" julkaistiin vuonna 2011. Se käsittelee kaksisuuntaista mielialahäiriötä.


title: Elina Tiilikka

text: Tiilikka työskentelee Jyväskylässä tatuoijana Red Imp Tattoo -studiossaan.


title: Damián Escudero

text: Damián Ariel Escudero (s. 20. huhtikuuta 1987 Rosario, Argentiina) on argentiinalainen jalkapalloilija. Hän edustaa brasilialaista Grêmiota ja on pelipaikaltaan keskikenttäpelaaja.


title: Damián Escudero

text: Escudero on argentiinalaisen Vélez Sarsfieldin kasvatti. Hän teki ensiesiintymisensä edustusjoukkueessa 4. maaliskuuta 2006 ottelussa Newell's Old Boysia vastaan. Ennen vuoden loppua hän onnistui vakiinnuttamaan pelipaikkansa joukkueessa.


title: Damián Escudero

text: Vuoden 2007 Copa Libertadoresissa hän oli joukkueensa tärkeimpiä hyökkäyssuunnan pelaaji ja teki turnauksessa 4 maalia, kun joukkue eteni neljännesvälieriin saakka.


title: Damián Escudero

text: Kaudeksi 2008–2009 Escudero siirtyi espanjalaiseen Villarrealiin 12 miljoonan dollarin siirtokorvauksella. Sopimus oli pituudeltaan viisivuotinen. Hän siirtyi kuitenkin lainalle ensimmäiseksi kaudeksi Valladolidiin, Villarrealin ulkomaalaiskiintiön ollessa täynnä. Kauden jälkeen hän palasi Villarrealiin.


title: Luettelo Suomen virallisen singlelistan ykkösistä vuonna 2010

text: Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2010.


title: Luettelo Suomen virallisen albumilistan ykkösistä vuonna 2010

text: Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2010.


title: Luettelo Suomen virallisen latauslistan ykkösistä vuonna 2010

text: Tämä on luettelo Suomen virallisen latauslistan kärkipaikkaa hallussaan pitäneistä artisteista ja singleistä vuonna 2010.


title: Valkovatsa-aratti

text: Valkovatsa-aratti ("Pionites leucogaster") on eteläamerikkalainen papukaija. Sen elinympäristö sijoittuu Amazonin eteläpuolelle Itä-Perusta ja Pohjois-Boliviasta Brasiliaan Amazonin suistoalueelle. Lajista tunnetaan kolme alalajia. Sen holotyypin kuvaili Heinrich Kuhl Brasiliasta 1820.


title: Lacerta oertzeni

text: Lacerta oertzeni on sisiliskojen heimoon "Lacertidae" kuuluva liskolaji. Sitä tavataan Turkissa ja muutamilla Kreikan saarilla. Se asustaa Välimeren alueen tyypillisissä ympäristöissä: kivikoissa ja viljelysmailla. Paikoin sen elinympäristöä uhkaavat metsäpalot. Liskon kanta pienenee Rodoksella, eikä tiedetä, miksi.


title: Lacerta oertzeni

text: Liskon yleisväri voi olla vihertävä tai ruskeasävyinen. Sen selässä vuorottelevat vaaleammat ja tummien pilkkujen kirjomat pitkittäisraidat. Naaraalla on keskellä leveä vaalea raita, sen ympärillä tummat raidat ja kyljissä ja vatsassa jälleen vaaleaa. Koiraalla on keskellä tumma raita, sen ympärillä vaaleammat raidat ja kyljissä tummaa.


title: Johnny Messner

text: Johnny Messner (s. 11. huhtikuuta 1970 Syracuse, New York, Yhdysvallat) on yhdysvaltalainen näyttelijä, joka on esiintynyt monissa elokuvissa ja televisiosarjoissa. Hän esiintyi sarjan "O.C." toisella tuotantokaudella ja vieraili "CSI":n toisessa jaksossa. Hän myös näytteli etsivä Jack Halea rikosdraamassa "Pahuuden jäljillä" ("Killer Instinct") ja Bill Johnsonia 2004 valmistuneessa elokuvassa "". Hän esitti myös entistä FBI agenttia Burke Wyattia 2008 julkaistussa elokuvassa "Ring of Death". Hän on esiintynyt myös lukuisissa muissa sarjoissa ja elokuvissa.


title: Kaljunaama-aratti

text: Kaljunaama-aratti ("Pyrilia vulturina") on eteläamerikkalainen papukaija. Sen elinympäristö käsittää Pohjois-Brasilian Amazonin eteläpuolella, Rio Madeiralta itään Maranhãoon. Lajin holotyypin kuvaili Heinrich Kuhl Brasiliasta 1820.


title: Keltahuppuaratti

text: Keltahuppuaratti ("Pyrilia pyrilia") on eteläamerikkalainen papukaija. Sen elinympäristö ulottuu Itä-Panamasta Kolumbian keski- ja pohjoisosiin sekä Luoteis-Venezuelaan. Lajin holotyypin kuvaili Charles Lucien Bonaparte Río Hachasta Santa Martasta Kolumbiasta 1853.


title: Kultaposkiaratti

text: Kultaposkiaratti ("Pyrilia barrabandi") on eteläamerikkalainen papukaija. Sen elinympäristö käsittää laajan alueen Amazonin yläjuoksulla Lounais-Kolumbiasta ja Etelä-Venezuelasta idässä Brasilian Rio Negrolle, ja etelässä Itä-Ecuadoriin, Itä-Peruun ja Pohjois-Boliviaan. Lajista tunnetaan kaksi alalajia. Sen holotyypin kuvaili Heinrich Kuhl Brasiliasta 1820.


title: Ophrys cornutula

text: Ophrys cornutula on orhoihin kuuluva kämmekkälaji. Sen kukassa huuli on pohjaväriltään viininpunainen ja siinä on erikoinen kermanvalkoinen kuvio. Lähimmät kehälehdet ovat ohuet, koukkupäiset, karvaiset ja valkoisen ja viininpunaisen kuviolliset. Muut kehälehdet ovat vaalean violetin ja kellanvihreän kuviolliset.


title: Ophrys cornutula

text: Laji on kotoperäinen Rodoksen saarella Välimerellä.


title: Ophrys eptapigiensis

text: Ophrys eptapigiensis on orhojen sukuun kuuluva kämmekkälaji. Sen pystyvartisessa kukinnossa on muutamia, hyönteistä muistuttavia kukkia. Kukassa huuli on viininpunainen, alhaalta samettinukkainen ja ylhäältä kiiltävä. Lähimmät kehälehdet ovat ohuet ja punertavat. Muut kehälehdet ovat kellanvihreitä.


title: Ophrys eptapigiensis


title: Ophrys parvula

text:
Ophrys parvula on orhoihin kuuluva pienikokoinen kämmekkälaji.
Kukassa huuli on tumman violetti, lähellä kukan nielua kasvaa valkoista nukkaa. Kehälehdet ovat kellanvihreitä.


title: Ophrys parvula

text: Laji on kotoperäinen Rodoksella.


title: Ophrys persephonae

text:
Ophrys persephonae on orhoihin kuuluva kämmekkälaji.
Sen pystyvartisessa kukinnossa on muutamia, hyönteistä muistuttavia kukkia. Kukassa huuli on viininpunainen, keltareunainen. Sen puolivälissä kulkee valkea W-kuvio, jonka yläpuolelta huuli on kiiltävä, alapuolelta samettinukkainen. Kaksi lähintä kehälehteä ovat kapeat, vihreät ja keltareunaiset. Muut kehälehdet ovat kellanvihreitä.


title: Ophrys persephonae

text: Laji on kotoperäinen Rodoksella.


title: Lioré et Olivier H-246

text: Lioré et Olivier H-246 (myös Sud-Est LeO H-246) oli 1930-luvun lopussa Ranskassa suunniteltu nelimoottorinen lentovene.


title: Lioré et Olivier H-246

text: Saksalainen Liore-lentovene kävi Tiiksjärvellä ltm Paasosen ohjaamana 12. elokuuta 1944.